Avviż Legali Importanti

|

52008PC0162

Proposta għal regolament tal-Kunsill li jemenda r-Regolament (KE) Nru 423/2004 dwar l-irkupru ta’ l-istokkijiet tal-merluzz u li jemenda r-Regolament (KEE) Nru 2847/93 {SEC(2008) 386} {SEC(2008) 389}  /* KUMM/2008/0162 finali - CNS 2008/0063 */

	[pic] | KUMMISSJONI TAL-KOMUNITAJIET EWROPEJ |Brussel 2.4.2008KUMM(2008) 162 finali2008/0063 (CNS)Proposta għalREGOLAMENT TAL-KUNSILLli jemenda r-Regolament (KE) Nru 423/2004 dwar l-irkupru ta’ l-istokkijiet tal-merluzz u li jemenda r-Regolament (KEE) Nru 2847/93{SEC(2008) 386}{SEC(2008) 389}(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-miri tagħha Il-mira ta’ din il-proposta hija li jkun emendat ir-Regolament tal-Kunsill (KE) Nru 423/2004 tas-26 ta’ Frar 2004 li jistabbilixxi miżuri għall-irkuprar ta’ l-istokkijiet ta’ merluzz, l-hekk imsejjaħ pjan ta’ rkupru tal-merluzz. Il-mira globali tar-Regolament (KE) Nru 423/2004 hija li jkun żgurat l-irkupru sikur ta’ l-istokkijiet tal-merluzz għad-daqs ta’ stokkijiet ta’ prekawzjonirrakkomandat mix-xjenzati fi żmien ħames sa għaxar snin. Il-parir xjentifiku tal-Kumitat Xjentifiku, Tekniku u Ekonomiku għas-Sajd (l-STECF), ibbażat fuq il-parir tal-Kunsill Internazzjonali għall-Esplorazzjoni tal-Baħar (l-ICES) indika li t-tnaqqis ikkawżat mill-effett kollettiv tal-ħatt totali permissibbli (it-TACs), tal-miżuri tekniċi (eż. l-qisien tal-malji, il-kompożizzjonijiet tal-ħatt, l-għeluq taż-żoni) u tar-regolamenti komplementarji dwar ġestjoni ta’ sforzi ma kienu suffiċjenti xejn biex inaqqsu l-mortalità mis-sajd għal-livelli meħtieġa biex iħallu lill-istokkijiet tal-merluzz jerġgħu jikbru. Mill-erba’ stokkijiet ta’ merluzz fil-pjan, il-merluzz tal-Baħar tat-Tramuntana biss wera xi sinjal ta’ rkupru (popolazzjoni ta’ sena ogħla minn dawk tas-snin ta’ qabel), waqt li l-ebda wieħed mill-istokkijiet l-oħra ta’ merluzz m'hu qed juri sinjal ċar ta’ rkupru. Il-progress bil-mod biex jiġu rkuprati l-istokkijiet ta’ merluzz iġib il-ħtieġa li ssir reviżjoni tat-termini u l-kondizzjonijiet tal-pjan. L-esperjenza miksuba fl-implimentazzjoni tar-Regolament (KE) Nru 423/2004, kif ukoll tar-reġim assoċjat ta’ ġestjoni ta’ l-isforz (implimentat sa mill-2003 fit-TAC u r-regolament tal-kwota annwali), flimkien ma’ l-opinjonijiet tal-partijiet interessati miġburin fil-qosor fis-simpożju dwar l-irkupru tal-merluzz, li sar f’Marzu 2007, jippermettu l-identifikazzjoni ta’ l-aspetti ewlenin fejn il-pjan jeħtieġlu jkun modifikat biex tittejjeb l-effikaċja. L-elementi l-ġodda ewlenin li għandhom ikunu introdotti, li jiġġustifikaw din l-emenda huma dawn li ġejjin: Il-ħtieġa li jiġu riveduti l-miri L-evidenza li hemm bħalissa dwar l-effett tas-tisħin globali toħloq il-ħtieġa li ssir reviżjoni tal-miri fit-tul tal-pjanijiet ta’ rkupru. Aktar milli jkunu mmirati livelli speċifiċi ta’ bijomassa li jisgħu ma jinkisbux aktar f’kundizzjonijiet oċeaniċi li qed jinbidlu, il-pjan għandu jikkonċentra fuq il-kisba ta’ l-aħjar rata ta’ sfruttament li tiggarantixxi l-ogħla rendiment sostenibbli li l-kundizzjonijiet il-ġodda jistgħu jipprovdu. Is-simplifikazzjoni tas-sistema ta’ ġestjoni ta’ l-isforz Is-sistema ta’ ġestjoni ta’ l-isforz, implimentata f’anness tat-TAC u r-regolament tal-kwota annwali, tant saret kumplessa, l-aktar minħabba l-ħafna derogi, li saret diffiċli biex tiġi implimentata, biex tkun immonitorjata u kkontrollata. Jeħtieġ li jkun hemm sistema ġdida, msejsa fuq limiti ta’ sforzi, li għandha titħaddem b’mod domestiku mill-Istati Membri biex tipprovdi simplifikazzjoni akbar tar-regolament, aktar flessibbiltà għall-Istati Membri u implimentazzjoni aktar effiċjenti. L-adattament tal-pjan għal livelli differenti ta’ rkupru Il-pjan jeħtieġlu jagħraf li meta l-istokkijiet jibdew jitjiebu, ikunu jistgħu jiġu applikati approċċi aktar gradwali. Għal din ir-raġuni, il-pjan emendat jintroduċi approċċ modulari, fejn l-aġġustament tal-mortalità fis-sajd ikun funzjoni tal-livell ta’ rkupru miksub. Id-dispożizzjoni għal regoli ta’ ġbir f’sitwazzjonijiet b’dejta li mhix suffiċjenti L-esperjenza ta’ dan l-aħħar turi wkoll li x-xjenzjati bosta drabi naqsu li jipprovdu l-parametri biex ikun applikat b’mod strett il-pjan li hemm bħalissa, minħabba l-kwalità baxxa tad-dejta. Dan wassal għal deċiżjonijiet ad hoc mill-Kunsill. Jeħtieġ li jkun hemm regoli ċari biex ikunu applikati meta u fejn ix-xjenzjati ma jkunux jistgħu jipprovdu stimi preċiżi ta’ l-istat ta’ l-istokkijiet. Il-ħtieġa li jitnaqqas ir-rimi tal-merluzz It-tnaqqis tar-rimi għandu jkun parti sewwa mill-pjan rivedut. Għandhom jiddaħħlu mekkaniżmi ġodda, biex is-sajjieda jitħeġġu jissieħbu fi programmi ta’ prevenzjoni tal-merluzz. L-inkorporazzjoni ta’ l-istokk tal-merluzz tal-Baħar Ċeltiku Dan l-istokk kien eskluż mill-pjan ta’ rkupru tal-merluzz ta’ l-2004 abbażi ta’ l-istat aħjar ta’ konservazzjoni tiegħu. Iżda evalwazzjonijiet riċenti jikkonfermaw li dan l-istokk jinsab fi stat ta’ sfruttament żejjed li jixbah lil dak ta’ l-istokkijiet l-oħra tal-merluzz fl-ibħra Komunitarji. Għalhekk hemm il-ħtieġa li dan ikun inkluż fil-pjan ta’ rkupru. F’dan il-kuntest, id-dispożizzjonijiet ta’ kontroll għandhom ikunu adattati wkoll għall-istruttura u d-dispożizzjonijiet il-ġodda. Jeħtieġ, għalhekk, li l-pjan eżistenti ta’ rkupru tal-merluzz ikun emendat biex ikun aktar komplut, aġġornat ma’ żviluppi riċenti, aktar sempliċi, aktar effiċjenti u eħfef biex ikun implimentat, immonitorjat u kkontrollat. Minħabba l-emendi proposti għall-pjan ta’ rkupru tal-merluzz, ċerti miżuri ta’ kontroll stabbiliti bir-Regolament tal-Kunsill (KEE) Nru 2847/93 tat-12 ta’ Ottubru 1993, li jistabbilixxi sistema ta’ kontroll li tapplika għall-politika tas-sajd komuni, għandhom jittejbu biex tkun żgurata l-konformità mal-miżuri stabbiliti fil-pjan emendat ta’ rkupru tal-merluzz. |120 | Il-kuntest ġenerali Matul ir-riforma ta’ l-2002 tal-Politika Komuni dwar is-Sajd, il-Kummissjoni u l-Kunsill qablu li jimplimentaw progressivament pjanijiet multiannwali u pjanijiet ta’ rkupru dwar riżorsi tas-sajd ta’ interess għall-Komunità. Ġew stabbiliti pjanijiet għall-parti l-kbira ta’ l-istokkijiet tal-merluzz fl-ibħra Komunitarji, żewġ stokkijiet tal-marlozz, żewġ stokkijiet ta’ l-awwist, żewġ stokkijiet tal-lingwata u l-istokks tal-barbun tat-tbajja’ u tal-lingwata fil-Baħar tat-Tramuntana. Fl-2002 ukoll, l-Istati Membri kienu firmatarji tal-Pjan ta’ Implimentazzjoni tas-Samit Dinji dwar l-Iżvilupp Sostenibbli (Johannesburg). Dak il-Pjan ta’ Implimentazzjoni jinkludi impenn għall-isfruttament ta’ żoni tas-sajd skond l-ogħla rendimenti sostenibbli (RMS) sa l-2015. L-istokkijiet tal-merluzz fl-ibħra Komunitarji kienu l-ewwel każ fejn kien implimentat pjan ta’ rkupru multiannwali. Għalkemm kienu adottati wkoll aktar pjanijiet ta’ rkupru u ta' ġestjoni, l-irkupru tal-merluzz jibqa’ komponent essenzjali tal-Politika Komuni dwar is-Sajd kif riformata fl-2002. L-importanza ta’ meded għas-sajd tal-merluzz, l-implikazzjonijiet tas-sajd tal-merluzz fuq is-sajd immirat għal speċi oħra, ir-riskju għall-interessi ekonomiċi u soċjali kbar u l-valur tal-merluzz bħala speċi simbolika joħolqu l-ħtieġa li l-irkupru tal-merluzz jirnexxi. Għal din ir-raġuni, id-dgħjufijet tal-pjan li hemm bħalissa, identifikati kemm mix-xjenzjati, kif ukoll mill-partijiet interessati, għandhom ikunu indirizzati permezz ta’ emenda għall-pjan li hemm bħalissa,. |130 | Id-dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 2371/2002 ta’ l-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skond il-Politika Komuni dwar is-Sajd, jistabbilixxi l-qafas ġenerali għall-isfruttar sostenibbli tar-riżorsi tas-sajd, u jidentifika s-sitwazzjonijiet li fihom il-Kunsill għandu jadotta pjanijiet ta’ ġestjoni u pjanijiet ta’ rkupru. Ir-Regolament tal-Kunsill (KE) Nru 423/2004 tas-26 ta’ Frar 2004 jistabbilixxi miżuri għall-irkuprar ta’ l-istokkijiet ta’ merluzz. |140 | Konsistenza mal-politiki u l-miri l-oħrajn ta’ l-Unjoni Il-mira tal-proposta għal żvilupp sostenibbli hija konsistenti mal-politika ambjentali tal-Komunità, l-aktar ma’ l-elementi ta’ dik il-politika li jittrattaw il-ħarsien tal-ħabitati naturali u l-preservazzjoni tar-riżorsi naturali. |IL-KONSULTAZZJONI MAL-PARTIJIET INTERESSATI U VALUTAZZJONI TA’ L-IMPATT |Il-konsultazzjoni mal-partijiet interessati |211 | Metodi ta’ konsultazzjoni, setturi ewlenin immirati u profil ġenerali ta’ dawk li wieġbu Il-proposta hija bbażata fuq bosta konsultazzjonijiet ma’ Stati Membri, kif ukoll ma’ rappreżentanti ta’ partijiet interessati fil-Kumitati Konsultattivi Reġjonali. Il-Kummissjoni pprovdiet dokument tekniku informali għall-RACs u għal Stati Membri f’Mejju 2007, li kien ibbażat fuq l-idea li l-merluzz seta’ (u kellu) jirkupra jekk il-mortalità mis-sajd titnaqqas b’mod suffiċjenti. Id-dokument informali esplora żewġ approċċi biex jinkiseb tnaqqis bħal dan. Approċċ wieħed, ibbażat fuq tnaqqis ġeneralizzat ta’ impenn fis-sajd f’ħafna mill-meded tas-sajd tal-merluzz, ma ntlaqax minn ħafna. L-alternattiva, li kellha ssib modi kif is-sajd tal-merluzz kellu jkun "żganċjat" minn sajd ieħor u kif kellhom jitnaqqsu dawk l-attivitajiet, kellha appoġġ fil-prinċipju iżda ftit miżuri speċifiċi kienu ssuġġeriti biex dak jinkiseb fil-prattika. L-RACs urew preferenza għal approċċ speċifiku għal stokk; iżda kienu rrakkomandati ftit speċifiċi miżuri ta’ ġestjoni. Il-kontribuzzjonijiet prinċipali mingħand l-RACs huma: sistema ta’ għeluq volontarju temporanju impost wara avviż minn ftit żmien qabel (l-hekk imsejjaħ għeluq għal "żmien reali"), u impenn fil-livell ta’ kull vapur għalih waħdu li jevita milli jaqbad merluzz ("pjanijiet li jevitaw il-merluzz"). Dwar dak li għandu x’jaqsam mal-ġestjoni ta’ sforzi, il-Kummissjoni ddiskutiet ma’ Stati Membri u ma’ l-RACs il-possibbiltà ta’ approċċ ġdid li bih ikunu stabbiliti limiti għal sforzi f’sajd espressi f’jiem kW. Matul is-sena 2008 amministrazzjonijiet u organizzazzjonijiet professjonali ta’ Stati Membri jistgħu jintroduċu l-arranġamenti amministrattivi meħtieġa biex is-sistema l-ġdida tkun tista’ tibda titħaddem fl-2009. |212 | Sommarju ta’ tweġibiet u kif tqiesu |Ġbir u użu ta’ tagħrif espert |221 | Kampi xjentifiċi/ta’ tagħrif espert ikkonċernati L-ICES u l-STECF intalbu jagħtu parir xjentifiku dwar il-ġestjoni fit-tul tas-sajd fejn dan kien possibbli. L-STECF ta r-rapport tiegħu dwar l-irkupru tal-merluzz f’Marzu 2007. |2249 | Sommarju tal-parir riċevut u użat Il-punti ewlenin huma: it-tnaqqis li jkun hemm mill-effett kollettiv tal-ħatt totali permissibbli (it-TACs), miżuri tekniċi (eż. qisien ta’ malji ta’ xbieki, kompożizzjonijiet ta’ ħatt, għeluq ta’ żoni) u minn regolamenti komplementarji dwar ġestjoni ta’ sforzi ma kien suffiċjenti xejn biex inaqqas il-mortalità mis-sajd għal livelli rikjesti biex iħalli lill-istokkijiet tal-merluzz jerġgħu jikbru u l-ebda waħda mill-erba’ stokkijiet ta’ merluzz mhi turi sinjal ċar li qed tirkupra. l-STECF jagħti parir li jkun hemm tnaqqis immedjat tal-pressjoni tas-sajd fuq il-merluzz milli jkun hemm konċentrazzjoni fuq id-definizzjoni u l-kisba, li mhumiex faċli, ta’ miri fit-tul. Miri fit-tul bħal jitqiesu li huma rati ta’ sfruttament ta’ madwar 50% jew anqas minn dawk li tqiesu għal snin riċenti. Kull tnaqqis ta’ sforz fis-sajd biex tonqos il-pressjoni tas-sajd fuq il-merluzz għandu jkun konsistenti ma’ miżuri oħra ta’ ġestjoni u implimentat b’mod li l-isforz li jibqa’ ma jitħalliex ikun konċentrat fuq il-merluzz. is-sistema ta’ ġestjoni ta’ sforzi għandha ssir b’mod speċifiku għal żona u għandha tinkludi miżuri li jippenalizzaw sajjieda li jikkawżaw l-ogħla mortalità ta’ merluzz. Din il-proposta hija msejsa fuq il-parir riċevut. |225 |226 | Mezzi użati biex il-parir ta’ l-esperti jkun jista’ jinkiseb mill-pubbliku Il-parir ta’ l-ICES u l-STECF jista’ jinkiseb mill-pubbliku mis-siti elettroniċi rispettivi tagħhom (www.ices.dk u fishnet.jrc.it/web/stecf ). |230 | Il-valutazzjoni ta’ l-impatt Il-valutazzjoni ta’ l-impatt hija bbażata l-aktar fuq żewġ tipi ta’ kontribut: L-analiżi xjentifika, imwettqa l-aktar mill-Kumitat Xjentifiku, Tekniku u Ekonomiku tas-Sajd (STECF), li sa mill-2005 analizza fid-dettall l-implimentazzjoni tal-pjan eżistenti, u wera b’mod kwantitattiv kif l-irkupru kien qed jagħmel progress mill-aspett bijoloġiku. Il-konsultazzjonijiet ma’ partijiet interessati, li nbdew b’simpożju fuq l-irkupru tal-merluzz, miżmum f’Edinburgu f’Marzu 2007, b’parteċipazzjoni wiesgħa tal-partijiet interessati kollha, u l-opinjonijiet li kien hemm wara mill-interessati Kunsilli Konsultattivi Reġjonali, assistiti b’dokument dettaljat mhux uffiċjali dwar għażliet u alternattivi mħejjija mis-servizzi tal-Kummissjoni wara s-simpożju msemmi hawn fuq. Dawn l-elementi pprovdew għal analiżi ċara tar-raġunijiet għaliex il-pjan kurrenti mhux qed jilħaq il-miri tiegħu, u identifikaw għadd ta’ alternattivi biex ikunu esplorati. Dawk ewlenin kienu: Il-bdil ta’ miri ta’ bijomassa ma’ miri ta’ mortalità fis-sajd; Li jkun żgurat approċċ gradwali, proporzjonat ma’ l-istat ta’ konservazzjoni ta’ l-istokkijiet differenti Li jkun iffavorit approċċ fuq bażi reġjonali Li tingħata aktar flessibbiltà lill-ġestjoni ta’ l-isforzi fis-sajd. Il-merluzz għandu jkun żganċjat minn ma’ speċi assoċjati biex ikun evitat tnaqqis ġenerali fl-isforzi fis-sajd għal sajd fejn il-merluzz ikun biss speċi li tinqabad b’mod każwali. |ELEMENTI LEGALI TAL-PROPOSTA |310 | Il-bażi legali Il-bażi legali tar-Regolament (KE) Nru 423/2004 huwa l-Artikolu 37 tat-Trattat li jistabbilixxi l-Komunità Ewropea. |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà, għalhekk, ma japplikax. Iżda l-emenda proposta tipprovdi għal aktar deċentralizzazzjoni għal Stati Membri, l-aktar f’dak li għandu x’jaqsam mal-ġestjoni ta’ impenji fis-sajd fost vapuri li jtajru l-bandiera tagħhom stess. Din id-deċentralizzazzjoni tipprovdi għal aktar flessibbiltà lil Stati Membri u tikkontribwixxi biex tkun simplifikata l-leġiżlazzjoni Komunitarja. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/ġejjin. |331 | Hija emenda ta’ regolament eżistenti. Il-mira tagħha hija li jitjiebu u jkunu aġġornati ċerti aspetti ta’ pjan eżistenti, fid-dawl ta’ xhieda ġdida u abbażi ta’ l-esperjenza miksuba fl-implimentazzjoni tal-pjan eżistenti. |IMPLIKAZZJONI TA’ BAġIT |409 | Il-proposta m’għandhiex implikazzjoni għall-baġit Komunitarju. |INFORMAZZJONI ADDIZZJONALI |Rivista/reviżjoni/klawsola ta’ tmiem awtomatiku |531 | Il-proposta tinkludi Artikolu li jipprovdi għal evalwazzjoni ta’ miżuri ta’ ġestjoni kull tliet snin mid-data tad-dħul fis-seħħ tar-Regolament. |532 |570 | Tifsira dettaljata tal-proposta Ir-rati mmirati proposti ta’ mortalità fis-sajd huma bbażati fuq parir xjentifiku mingħand l-STECF u l-ICES u jirriflettu s-sitwazzjoni bijoloġika kurrenti. Fil-proposta hemm inkluża klawsola ta’ evalwazzjoni biex ikun żgurat li r-rati mmirati ta’ mortalità fis-sajd ikunu jistgħu jiġu emendati skond il-każ fid-dawl ta’ informazzjoni u pariri xjentifiċi ġodda. |E-10198 | (Memorandum ta’ spjegazzjoni validat – 10.881karattri – konformi man-norma tad-DĠT.) |1.  2008/0063 (CNS)Proposta għalREGOLAMENT TAL-KUNSILLli jemenda r-Regolament (KE) Nru 423/2004 dwar l-irkupru ta’ l-istokkijiet tal-merluzz u li jemenda r-Regolament (KEE) Nru 2847/93IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikolu 37 tiegħu,Wara li kkunsidra r-Regolament tal-Kunsill (KE) Nru 423/2004 tas-26 ta’ Frar 2004 li jistabbilixxi miżuri għall-irkuprar ta’ l-istokkijiet ta’ merluzz[1], u b’mod partikulari l-Artikolu 6(4) tiegħu,Wara li kkunsidra l-proposta tal-Kummissjoni[2],Billi:(1) Parir xjentifiku riċenti tal-Kunsill Internazzjonali għall-Esplorazzjoni tal-Baħar (l-ICES) wera li t-tnaqqis fil-qbid tal-merluzz ikkawżat mill-effett kollettiv tal-ħatt totali permissibbli (it-TACs), tal-miżuri tekniċi u tal-miżuri komplementarji ta’ ġestjoni ta’ sforzi ma kienu suffiċjenti xejn biex inaqqsu l-mortalità mis-sajd għal-livelli meħtieġa biex iħallu lill-istokkijiet tal-merluzz jerġgħu jikbru u li l-ebda wieħed mill-erba' stokkijiet ta’ merluzz koperti mir-Regolament (KE) Nru 423/2004 mhu qed juri sinjali ċari ta’ rkupru.(2) Il-mira tal-pjan attwali għall-irkupru tal-merluzz għandha titqies li tkun intlaħqet għal stokk meta, għal sentejn konsekuttivi, il-kwantità ta’ merluzz matur tkun akbar minn dik stabbilita fl-Artikoli 3 u 5 bħala kwantità li tkun fil-limiti bijoloġiċi żguri. Dik il-mira ma ntlaħqitx.(3) Skond sottomissjonijiet xjentifiċi riċenti, l-aktar dwar ix-xejriet fit-tul ta’ ekosistemi ta' l-ibħra, ma jistgħux ikunu stabbiliti bi preċiżjoni l-livelli ta’ bijomassa mixtieqa fit-tul. Minħabba dan, l-għan ta’ kull pjan ta’ rkupru tal-merluzz għandu jinbidel minn mira bbażata fuq il-bijomassa għal mira bbażata fuq il-mortalità mis-sajd, liema għan għandu jkun applikat ukoll għal-livelli permessi ta’ sforzi fis-sajd.(4) Il-merluzz tal-baħar Ċeltiku għandu jkun kopert mill-pjan ta’ rkupru tal-merluzz minħabba d-deterjorament ta’ l-istat ta’ dan l-istokk sa mill-2005.(5) Għandhom ikunu introdotti mekkaniżmi ġodda biex iħeġġu lis-sajjieda jissieħbu fi programmi ta’ prevenzjoni għall-merluzz.(6) F’każ li l-STECF ma jkunx jista’ jagħti parir fuq TAC minħabba nuqqas ta’ informazzjoni mhux preċiża u rappreżentattiva biżżejjed, għandhom ikunu stabbiliti dispożizzjonijiet biex ikun żgurat li TAC ikun iffissat b’mod konsistenti anki f’kundizzjonijiet mhux tajbin ta’ data .(7) Biex jiżguraw il-miri ta’ mortalità fis-sajd u biex jikkontribwixxu ħalli jitnaqqas ir-rimi, opportunitajiet ta’ sajd fir-rigward ta’ sforzi fis-sajd għandhom ukoll ikunu ffissati f’livelli li jkunu konsistenti ma’ l-istrateġija ta’ rkupru. Opportunitajiet ta’ sajd bħal dawn għandhom, kemm jista’ jkun, ikunu definiti skond tipi ta’ tagħmir tas-sajd abbażi ta’ prattika kurrenti fis-sajd.(8) Miżuri ta’ kontroll flimkien ma’ dawk li jinsabu fir-Regolament tal-Kunsill (KEE) Nru 2847/93 tat-12 ta’ Ottubru 1993, li jistabbilixxi sistema ta’ kontroll applikabbli għall-politika komuni tas-sajd[3], kif l-aħħar emendat bir-Regolament (KE) Nru 2846/98[4], għandhom jittejbu biex jiżguraw konformità mal-miżuri stabbiliti f’dan ir-Regolament.(9) Ir-Regolament (KE) Nru 423/2004 għandu, għalhekk, ikun emendat b’dan il-mod.(10) Ir-Regolament (KEE) Nru 2847/93 għandu jkun aġġustat għat-tibdiliet magħmula fil-pjan ta’ rkupru,ADOTTA DAN IR-REGOLAMENT:Artikolu 1 Emendi għar-Regolament (KE) Nru 423/2004Ir-Regolament (KE) Nru 423/2005 huwa emendat kif ġej:(1) Il-Kapitolu I huwa sostitwit b’dan li ġej:"KAPITOLU ISUĠĠETT U DEFINIZZJONIJIETArtikolu 1SuġġettDan ir-Regolament jistabbilixxi pjan ta’ rkupru għal ħames stokkijiet ta’ merluzz (minn hawn ’il quddiem imsejħin "stokkijiet ta’ merluzz imbattla") li jkun jaqbel maż-żoni ġeografiċi li ġejjin:(a) il-merluzz ta’ Kattegat;(b) il-merluzz tal-Baħar tat-Tramuntana, ta’ Skagerrak u tal-Kanal tal-Lvant;(c) il-merluzz tan-naħa tal-punent ta’ l-Iskozja;(d) il-merluzz tal-Baħar Irlandiż;(e) il-merluzz tal-Baħar Ċeltiku.Artikolu 2DefinizzjonijietGħall-finijiet ta’ dan ir-Regolament, għandhom japplikaw id-definizzjonijiet li ġejjin:(a) id-definizzjonijiet li jinsabu fl-Artikolu 3 tar-Regolament (KE) Nru 2371/2002;(b) "grupp ta’ sforz" tfisser sett ta’ vapuri li jtajru l-bandiera ta’ Stat Membru li jistad f’waħda miż-żoni msemmijin fl-Artikolu 1 u juża tagħmir tas-sajd li jkun ta’ wieħed mill-gruppi ta’ tagħmir imsemmijin fl-Anness I;(c) "qabda għal kull unità ta’ sforz" (cpue) tfisser il-kwantita ta’ ħut maqbudin u espressi fil-piż b’unità waħda ta’ sforz espressa f’jiem kW matul sena waħda.Artikolu 2aDefinizzjonijiet ġeografiċiGħal finijiet ta’ dan ir-Regolament, għandhom japplikaw id-definizzjonijiet ġeografiċi ta’ żoni ġeografiċi li ġejjin:(a) 'Kattegat' tfisser dik il-parti tad-Diviżjoni IIIa, kif iddelinjata mill-Kunsill Internazzjonali għall-esplorazzjoni tal-Baħar (IECS), b’konfini min-naħa tat-tramuntana b’linja li tibda mill-fanal tal-port fi Skagen sal-fanal tal-port f’Tistlarna u minn din il-ponta sa l-eqreb ponta fil-kosta Żvediża u min-naħa ta’ nofsinhar b’linja li tibda minn Hasenore sa Gnibens Spids, minn Korshage sa Spodsbjerg u minn Gilbjerg Hoved sa Kullen;(b) 'Il-Baħar tat-Tramuntana' tfisser is-subżona IV ta’ l-ICES u dik il-parti tad-Diviżjoni IIIa ta’ l-ICES li mhix koperta minn Skagerrak u dik il-parti tad-Diviżjoni IIA ta’ l-ICES li qiegħda fl-ibħra li jaqgħu taħt is-sovranità jew il-ġurisdizzjoni ta’ Stati Membri;(c) 'Skagerrak' tfisser dik il-parti tad-Diviżjoni IIIa ta’ l-ICES b’konfini min-naħa tal-punent b’linja li tibda mil-fanal tal-port f’Hanstholm sal-fanal tal-port f’Lindesnes u min-naħa ta’ nofsinhar b’linja li tibda mil-fanal tal-port fi Skagen sal-fanal tal-port f’Tistlarna u minn dik il-ponta sa l-eqreb ponta fil-kosta Żvediża;(d) 'Il-Kanal tal-Lvant' tfisser id-Diviżjoni VIId ta’ l-ICES;(e) 'Il-Baħar Irlandiż' tfisser id-Diviżjoni VIIa ta’ l-ICES;(f) 'Fil-Lvant ta’ l-Iskozja' tfisser id-Diviżjoni VIa ta’ l-ICES u dik il-parti tad-Diviżjoni Vb ta’ l-ICES li qiegħda fl-ibħra li jaqgħu taħt is-sovranità jew il-ġurisdizzjoni ta’ Stati Membri.(g) 'il-Baħar Ċeltiku' tfisser id-Diviżjonijiet VIIe sa VIIk inklużi ta’ l-ICES.Artikolu 2bKalkulazzjoni ta’ sforz fis-sajdGħall-finijiet ta’ dan ir-Regolament:(a) il-kapaċità ta’ vapur għandha titkejjel f’kilowotts;(b) l-attività ta’ vapur għandha titkejjel f’jiem preżenti f’żona ġeografika kif stabbilit fl-Artikolu 1. Jum preżenti f’żona għandu jkun perjodu kontinwu ta’ 24 siegħa (jew parti minnhom) li matulhom vapur ikun preżenti fiż-żona u assenti mill-port.Artikolu 3L-għan tal-pjan1. Il-pjan imsemmi fl-Artikolu 1 għandu jiżgura l-isfruttament sostenibbli ta’ l-istokkijiet ta’ merluzz abbażi ta’ l-ogħla rendiment sostenibbli.2. L-għan imsemmi fil-paragrafu 1 għandu jinkiseb waqt li tinżamm il-mortalità fis-sajd għall-merluzz għal 0,4 għall-etajiet minn sentejn sa erba’ snin.(2) Il-Kapitolu II huwa mħassar.(3) Il-Kapitolu III huwa sostitwit b’dan li ġej:"KAPITOLU IIIQBID TOTALI PERMISSIBBLIArtikolu 5Livelli minimi u ta’ prekawzjoniIl-livell minimu u l-livell ta’ prekawzjoni għal kull wieħed mill-istokkijiet ta’ merluzz imbattla għandhom ikunu kif ġej:Stokk | Livelli Minimi f’tunnellati metriċi | Livelli ta’ Prekawzjoni f’tunnellati metriċi |Merluzz ta’ Kattegat | 6 400 | 10 500 |Merluzz tal-Baħar tat-Tramuntana, Skagerrak u l-Kanal tal-Lvant | 70 000 | 150 000 |Merluzz lejn il-Punent ta’ l-Iskozja | 14 000 | 22 000 |Merluzz tal-Baħar Irlandiż | 6 000 | 10 000 |Merluzz tal-Baħar Ċeltiku | 6 300 | 8 800 |Artikolu 6Proċedura għall-fissazzjoni ta’ TACs1. Kull sena l-Kunsill għandu jiddeċiedi dwar it-TAC għas-sena ta’ wara għal kull wieħed mill-istokkijiet ta’ merluzz imbattla. It-TACs għandhom, abbażi tal-parir ta’ l-STECF, jissodisfaw il-kondizzjonijiet kollha li ġejjin:(a) jekk id-daqs ta’ l-istokk fis-sena qabel is-sena ta’ applikazzjoni tat-TAC ikun anqas mill-minimu stabbilit fl-Artikolu 5, ir-rata ta’ mortalità mis-sajd għandha titnaqqas b’25% fis-sena ta’ applikazzjoni tat-TAC kif imqabbla mar-rata ta’ mortalità mis-sajd fis-sena ta’ qabel;(b) jekk id-daqs ta’ l-istokk fis-sena qabel is-sena ta’ applikazzjoni tat-TAC ikun anqas mil-livell ta’ prekawzjoni stabbilit fl-Artikolu 5 u ’l fuq mil-livell minimu jew daqsu kif stabbilit fl-Artikolu 5, ir-rata ta’ mortalità mis-sajd għandha titnaqqas bi 15% fis-sena ta’ applikazzjoni tat-TAC kif imqabbla mar-rata ta’ mortalità mis-sajd fis-sena ta’ qabel; u(c) jekk id-daqs ta’ l-istokk fis-sena qabel is-sena ta’ applikazzjoni tat-TAC ikun ’il fuq mil-livell ta’ prekawzjoni jew daqsu kif stabbilit fl-Artikolu 5, ir-rata ta’ mortalità mis-sajd għandha titnaqqas b’10% fis-sena ta’ applikazzjoni tat-TAC kif imqabbla mar-rata ta’ mortalità mis-sajd fis-sena ta’ qabel.2. Jekk l-applikazzjoni tal-paragrafu 1(b) u (c) tirriżulta, abbażi tal-parir ta’ l-STECF, f’rata ta’ mortalità mis-sajd aktar baxxa minn 0,4 għal klassi ta’ età 2, 3 u 4, il-Kunsull għandu jiffissa t-TAC f’livell li jirriżulta f’rata ta’ mortalità mis-sajd ta’ 0,4 għal dawk il-gruppi ta’ età.3. Meta jagħti l-parir tiegħu skond il-paragrafi 1 u 2, l-STECF għandu jassumi li l-istokk ikun instad, fis-sena qabel is-sena ta’ applikazzjoni tat-TAC, bi tnaqqis fil-mortalità mis-sajd ugwali għat-tnaqqis massimu permissibbli ta’ sforz fis-sajd li jkun japplika f’dik is-sena.4. Minkejja l-paragrafu 1(b) u (c) u l-paragrafu 2, il-Kunsill m’għandux jiffissa t-TAC f’livell li jkun aktar minn 15% taħt jew fuq it-TAC stabbilit fis-sena ta’ qabel.5. It-TAC għandu jkun ikkalkulat billi jitnaqqsu l-kwantitajiet li ġejjin mit-total ta’ merluzz imwarrab previst mill-STECF bħala li jkun jaqbel mar-rati ta’ mortalità mis-sajd imsemmijin fil-paragrafi 1 u 2:(a) kwantità ta’ ħut għar-rimi mistenni ta’ merluzz mill-istokk ikkonċernat;(b) skond il-każ, kwantità li tikkorrispondi ma’ sorsi oħra rilevanti ta’ mortalità tal-merluzz, li għandha tkun iffissata abbażi ta’ proposta mill-Kummissjoni.Artikolu 6aProċedura għall-iffissar ta’ TACs f’kundizzjonijiet ta’ data mhix tajbaFejn, minħabba nuqqas ta’ informazzjoni mhix preċiża u rappreżentattiva biżżejjed, l-STECF ma jkunx jista’ jagħti parir li jħalli lill-Kunsill jiffissa t-TAC skond l-Artikolu 6, il-Kunsill għandu jiddeċiedi kif ġej:(a) fejn l-STECF jagħti parir li l-qbid tal-merluzz għandu jitnaqqas għall-livell l-aktar baxx possibbli, it-TAC għandu jkun ifissat skond tnaqqis ta’ 25% imqabbel mat-TAC fis-sena ta’ qabel;(b) fil-każijiet l-oħra kollha it-TAC għandu jkun iffissat skond tnaqqis ta’ 15% imqabbel mat-TAC fis-sena ta’ qabel.Artikolu 7Evalwazzjoni ta’ miżuri ta’ ġestjoni1. Kull tliet snin mid-data tad-dħul fis-seħħ ta’ dan ir-Regolament, il-Kummissjoni għandha titlob lill-STECF biex jevalwa l-progress ta’ kull wieħed mill-istokkijiet ta’ merluzz imbattla biex jirkupra.2. F’każ li l-STECF jagħti parir li jekk xi wieħed mill-istokkijiet ta’ merluzz imbattla jkun qed jonqos li jirkupra sewwa, il-Kunsill għandu jieħu deċiżjoni(a) li tiffissa t-TAC għall-istokk rilevanti f’livell aktar baxx minn dak imsemmi fl-Artikoli 6 u 6a;(b) li tiffissa l-isforz massimu permissibbli fis-sajd f’livell aktar baxx minn dak imsemmi fl-Artikolu 8a,(c) li tistabbilixxi kondizzjonijiet assoċjati skond il-każ.3. Fil-każ li l-STECF jagħti parir li l-livelli minimi u ta’ prekawzjoni fl-Artikoli 5 jew il-livell tar-rata ta’ mortalità mis-sajd indikata fl-Artikolu 6(2) ma jkunux aktar tajbin biex ir-riskju li l-istokkijiet jitbattlu jinżamm baxx u biex jinżamm l-ogħla rendiment sostenibbli, il-Kunsill għandu jiddeċiedi dwar valuri ġodda għal dawn il-livelli."4) Il-Kapitolu IV huwa sostitwit b’dan li ġej:" KAPITOLU IVLimitatazzjoni ta’ sforz fis-sajdArtikolu 8Reġim ta’ sforz fis-sajdIt-TACs iffissati fl-Artikoli 6 u 6a għandhom ikunu kkomplementati minn reġim ta’ sforz fis-sajd li bih opportunitajiet fis-sajd, jiġifieri fir-rigward ta’ sforzi fis-sajd, ikunu allokati lil Stati Membri fuq bażi annwali.Artikolu 8aAllokazzjonijiet ta’ sforzi fis-sajd1. Kull sena, il-Kunsill għandu jiddeċiedi dwar l-isforz massimu permissibbli għal kull grupp ta’ sforz minn Stat Membru.2. L-isforz massimu permissibbli fis-sajd għandu jkun ikkalkulat permezz ta’ linja bażi stabbilita kif ġej:(a) għal-ewwel sena ta’ applikazzjoni ta’ dan ir-Regolament il-linja bażi għandha tkun stabbilita bħala l-isforz medju f’jiem kW maħduma matul is-snin 2005, 2006 u 2007, abbażi tal-parir ta’ l-STECF.(b) għas-snin ta’ wara ta’ applikazzjoni ta’ dan ir-Regolament, il-linja bażi għandha tkun ugwali għall-isforz massimu permissibbli fis-sajd tas-sena ta’ qabel.3. Għal gruppi ta’ sforz li, abbażi ta’ l-evalwazzjoni annwali tad- data ta’ ġestjoni ta’ sforz fis-sajd, mibgħuta skond l-Artikoli 18, 19 u 20 tar-Regolament (KE) Nru xxx/2008[5], ikunu kkontribwew l-aktar għal qabda totali ta’ merluzz u li l-qabda totali tagħhom abbażi ta’ dik l-evalwazzjoni tkun tikkonsisti mill-anqas fi 80% ta’ merluzz, l-isforz massimu permissibbli fis-sajd għandu jkun ikkalkulat kif ġej:(a) fejn japplika l-Artikolu 6, billi jkun applikat għal-linja bażi l-istess tnaqqis perċentwali bħal dak stabbilit fl-Artikolu 6 għall-mortalità fis-sajd;(b) fejn japplika l-Artikolu 6a, billi jkun applikat għal-linja bażi l-istess tnaqqis perċentwali fl-isforz fis-sajd bħat-tnaqqis tat-TAC.4. Għal gruppi ta’ impenn barra dawk imsemmija fil-paragrafu 3, l-impenn massimu permissibbli fis-sajd għandu jinżamm fil-livell tal-linja bażi.Arti kolu 8bObbligazzjonijiet ta’ Stat Membru1. Għall-vapuri li jtajru l-bandiera tiegħu, kull Stat Membru għandu jiddeċiedi dwar metodu ta’ allokazzjoni ta’ sforz massimu permissibbli fis-sajd lil kull wieħed mill-vapuri, abbażi tal-kriterji li ġejjin:(a) promozzjoni ta’ prattika tajba fis-sajd, inkluż it-tkabbir tal-ġbir ta’ data , tnaqqis ta’ rimi u minimizzazzjoni ta’ l-impatt fuq ħut għadu qed jikber;(b) parteċipazzjoni fi programmi ta’ kooperazzjoni biex ma jitħalliex isir qbid każwali mhux meħtieġ ta’ merluzz;(c) impatt baxx fuq l-ambjent, inkluż il-konsum ta’ fjuwil u emissjonijiet ta’ ġassijiet li jsaħħnu l-atmosfera;(d) proporzjonalità fir-rigward ta’ allokazzjoni ta’ opportunitajiet fis-sajd fir-rigward ta’ kwoti ta’ sajd.2. Kull Stat Membru għandu joħroġ permessi speċjali tas-sajd skond ir-Regolament tal-Kunsill (KE) Nru 1627/94[6] għal vapuri li jtajru l-bandiera tiegħu li jagħmlu attivitajiet ta’ sajd fiż-żoni ġeografiċi msemmija fl-Artikolu 2a.3. Għal kull grupp ta’ sforz, il-kapaċità totali espressa kemm f’GT kif ukoll f’kW tal-vapuri li jkollhom permessi speċjali tas-sajd maħruġin skond il-paragrafu 2, m’għandhiex tkun akbar mill-kapaċità tal-vapuri li kienu attivi fl-2007 billi użaw it-tagħmir u stadu fiż-żona ġeografika konċernata.4. Kull Stat Membru għandu jistabbilixxi u jżomm lista ta’ vapuri li jkollhom il-permes speċjali imsemmi fil-paragrafu 2 u li l-lista jagħmluha b’mod li tkun tista’ tinkiseb mill-Kummissjoni u minn Stati Membri oħra mis-sit elettroniku uffiċjali tiegħu.Artikolu 8cRegolazzjoni ta’ sforz fis-sajdStati Membri għandhom jimmonitorjaw il-kapaċità u l-attività tal-flotta tagħhom permezz ta’ gruppi ta’ sforz u għandhom jieħdu azzjoni, skond il-każ, jekk l-isforz massimu permissibbli fis-sajd ikun wasal biex jintlaħaq, biex jiżguraw li l-isforz ma jaqbiżx il-limiti stabbiliti.Artikolu 8dSkambju ta’ sforz massimu permissibbli fis-sajd bejn Stati MembriL-isforz massimu permissibbli fis-sajd stabbilit skond l-Artikolu 8a għandu jkun adottat mill-Istati Membri interessati minħabba:(a) skambji ta’ kwoti magħmulin skond l-Artikolu 20(5) tar-Regolament (KE) Nru 2371/2002; u(b) riallokazzjonijiet u/jew tnaqqis magħmul/in skond l-Artikolu 23(4) tar-Regolament (KE) Nru 2371/2002 u l-Artikoli 21(4), 23(1) u 32(2) tar-Regolament (KEE) Nru 2847/93.Artikolu 8eSkambju ta’ sforz massimu permissibbli fis-sajd bejn gruppi ta’ sforz1. Fuq talba motivata kif imiss mingħand Stat Membru, il-Kummissjoni tista’, skond il-proċedura stabbilita fl-Artikolu 30(2) tar-Regolament (KE) Nru 2371/2002, temenda l-allokazzjonijiet ta’ sforz għal dak l-Istat Membru billi tittrasferixxi ħiliet fis-sajd bejn gruppi ta’ sforz, skond il-kondizzjonijiet stabbiliti fil-paragrafi 2 sa 4.2. It-trasferiment għandu jitħalla jsir bejn gruppi ta’ tagħmir iżda mhux bejn żoni ġeografiċi.3. It-trasferiment għandu jitħalla jsir biss minn grupp donatur ta’ tagħmir li jkun wera, fir-rigward tal-merluzz, qabda għal kull unità ta’ sforz (cpue) akbar minn ‘cpue’ tal-grupp riċevitur ta’ tagħmir. L-Istat Membru li jitlob it-trasferiment għandu jagħti l-informazzjoni meħtieġa dwar ‘cpue’.4. It-trasferiment għandu jsir fuq bażi ta’ minn jum ta’ 1 kW għal ieħor ta’ 1 kW."(5) L-Artikolu 9 huwa sostitwit b’dan li ġej:" Artikolu 9Relazzjoni mar-Regolament (KEE) Nru 2847/93Il-miżuri ta’ kontroll mogħtija f’dan il-Kapitolu għandhom japplikaw b’żieda ma’ dawk preskritti fir-Regolament (KEE) Nru 2847/93.Artikolu 9aEżami tal-ġurnal ta’ abbord1. Għal vapuri b’sistema ta’ monitoraġġ tal-vapur (VMS), Stati Mebri għandhom jivverifikaw li l-informazzjoni li tasal fiċ-ċentri ta’ monitoraġġ tas-sajd (FMC) tkun taqbel ma’ attivitajiet reġistrati fil-ġurnal ta’ abbord billi jużaw data tal-VMS. Kontro-eżamijiet bħal dawn għandhom ikunu rreġistrati f’għamla komputerizzata li tinqara u għall-perjodu ta’ tliet snin.2. Kull Stat Membru għandu jżomm u jara li jkunu jistgħu jinkisbu mis-sit elettroniku uffiċjali tiegħu d-dettalji ta’ kuntatt għas-sottomissjoni ta’ dikjarazzjonijiet minn ġurnali ta’ abbord u dwar ħatt.Artikolu 9bL-użin tal-merluzz imħott l-ewwelIl-kaptan ta’ vapur tas-sajd għandu jiżgura li kull kwantità ta’ merluzz maqbud fiż-żoni msemmijin fl-Artikolu 2a u mħotta f’port tal-Komunità għandha tintiżen qabel il-bejgħ jew qabel ma tinġarr band’oħra mill-port tal-ħatt. L-imwieżen użati għal dan l-użin għandhom ikunu approvati mill-awtoritajiet kompetenti nazzjonali. Il-figura li tirriżulta mill-użin għandha tintuża għad-dikjarazzjoni msemmija fl-Artikolu 8 tar-Regolament (KEE) Nru 2847/93.Artikolu 9cSpezzjoni ta’ punti ta’ referenzaKull Stat Membru li jkollu vapuri milqutin minn dan ir-Regolament għandu jiffissa punti ta’ referenza speċifiċi. Punti ta’ referenza bħal dawn għandhom ikunu riveduti kull tant żmien wara li tkun saret analiżi tar-riżultati miksuba. L-ispezzjoni ta’ punti ta’ referenza għandha tevolvi progressivament sakemm il-punti ta’ referenza mmirati u definiti fl-Anness II jintlaħqu.Arti kolu 9dProjbizzjoni ta’ trasbordIt-trasbord ta’ merluzz fuq il-baħar huwa ipprojbit fiż-żoni ġeografiċi msemmija fl-Artikolu 2a.Artikolu 9eSorveljanza konġunta u skambju ta’ spetturiStati Membri interessati għandhom jagħmlu spezzjonijiet konġunti u attivitajiet ta’ sorveljanza.Artikolu 9fProgrammi ta’ azzjoni ta’ kontroll nazzjonali1. Stati Membri b’vapuri milqutin minn dan ir-Regolament għandhom jiddefinixxu programm ta’ azzjoni ta’ kontroll nazzjonali skond l-Anness III.2. Qabel il-31 ta’ Jannar ta’ kull sena, Stati Membri b’vapuri milqutin minn dan ir-Regolament għandhom jagħmlu disponibbli lill-Kummissjoni u lil Stati Membri oħra milqutin minn dan ir-Regolament fuq is-sit elettroniku uffiċjali tagħhom il-programmi ta’ azzjoni ta’ kontroll nazzjonali tagħhom flimkien ma’ skeda ta’ implimentazzjoni.3. Il-Kummissjoni għandha, mill-anqas darba fis-sena, iżżomm laqgħa tal-Kumitat tas-Sajd u l-Agrikoltura biex issir evalwazzjoni tal-konformità mal-programmi ta’ azzjoni ta’ kontroll nazzjonali u r-riżultati tagħhom dwar stokkijiet ta’ merluzz milqutin minn dan ir-Regolament."(6) Il-Kapitolu VI huwa sostitwit b’dan li ġej:"KAPITOLU VITeħid ta’ deċiżjonijiet u dispożizzjonijiet finaliArti kolu 17 Proċedura ta’ teħid ta’ deċiżjonijietFejn dan ir-Regolament jipprovdi għal teħid ta’ deċiżjonijiet mill-Kunsill, il-Kunsill għandu jaġixxi b’maġġoranza kwalifikata abbażi ta’ proposta mingħand il-Kummissjoni.Artikolu 17a Emendi għall-Anness IFuq il-bażi tal-parir ta’ l-STECF, il-Kummissjoni tista’ temenda l-Anness I ta’ dan ir-Regolament skond il-proċedura stabbilita fl-Artikolu 30(2) tar-Regolament (KE) Nru 2371/2002 u abbażi tal-prinċipji li ġejjin:(a) gruppi ta’ sforz għandhom ikunu stabbiliti b’mod omoġenju kemm jista’ jkun għall-istokkijiet bijoloġiċi maqbuda, għad-daqs tal-ħut maqbud għax immirat jew b’mod każwali u għall-effetti fuq l-ambjent ta’ l-attivitajiet tas-sajd assoċjati mal-gruppi ta’ sforz.(b) l-għadd u d-daqs ta’ gruppi ta’ sforz għandhom ikunu kost-effettivi fir-rigward ta’ ġestjoni ta’ resaponsabiltajiet relattivi għall-ħtiġijiet ta’ konservazzjoni."Artikolu 2 Emendi għar-Regolament (KE) Nru 2847/93Ir-Regolament (KE) Nru 2847/93 huwa emendat kif ġej:(1) L-Artikolu 19j huwa sostitwit b’dan li ġej:"Artikolu 19jKull Stat Membru għandu jinnotifika, mingħajr dewmien, lil Stati Membri oħra bid-dettalji ta’ identifikazzjoni tal-vapuri li jtajru l-bandiera tiegħu li għalihom ikunu ġew sospiżi jew irtirati l-awtorizzazzjoni biex jagħmlu attivitajiet ta’ sajd f’medda waħda ta’ sajd jew aktar imsemmija fl-Artikoli 3 u 6 tar-Regolament (KE) Nru 1954/2003 jew il-permess speċjali tas-sajd maħruġ skond l-Artikolu 8b (2) tar-Regolament (KE) Nru 423/2004."(2) L-Artikolu 21a huwa sostitwit b’dan li ġej:"Artikolu 21aKull Stat Membru għandu jistabbilixxi d-data li fiha l-vapuri jew ġemgħa ta’ vapuri li jtajru l-bandiera tiegħu għandhom jitqiesu li laħqu l-livell massimu ta’ sforz fis-sajd f’żona tas-sajd kif stabbilit fir-Regolament imsemmi fl-Artikolu 11(2) jew (3) tar-Regolament (KE) Nru 1954/2003 u fl-Artikolu 8a tar-Regolament (KE) Nru 423/2004. Minn dik id-data huwa għandu jipprojbixxi provviżorjament l-attivitajiet ta’ sajd minn dawk il-vapuri jew ġemgħa ta’ vapuri f’dik iż-żona. Il-Kummissjoni għandha tkun notifikata mill-ewwel dwar din il-miżura u mbagħad tgħarraf lill-Istati Membri l-oħra."(3) L-Artikolu 21b huwa sostitwit b’dan li ġej:"Artikolu 21bFejn il-vapuri jew ġemgħa ta’ vapuri li jtajru l-bandiera ta’ Stat Membru jitqiesu li jkunu eżawrew 70% ta’ l-isforz massimu fis-sajd allokat lilhom skond ir-Regolament (KE) Nru 1954/2003 u r-Regolament (KE) Nru 423/2004, l-Istat Membru interessat għandu jinnotifika lill-Kummissjoni dwar il-miżuri adottati skond it-tieni subparagrafu ta’ l-Artikolu 7(1) tar-Regolament (KE) Nru 685/95."(4) L-Artikolu 21c huwa sostitwit b’dan li ġej:"Artikolu 21c1. Fuq il-bażi ta’ l-informazzjoni msemmija fl-Artikolu 19i, il-Kummissjoni għandha tiżgura li jitħarsu l-livelli massimi ta’ sforz fis-sajd, kif iffissati skond ir-Regolament (KE) Nru 1954/2003 u r-Regolament (KE) Nru 423/2004.2. Wara notifika skond l-Artikolu 21a jew fuq inizjattiva tagħha stess, il-Kummissjoni għandha tiffissa, fuq il-bażi ta’ informazzjoni li jkun hemm, id-data li fiha l-livell massimu ta’ sforz fis-sajd minn vapuri jew ġemgħa ta’ vapuri li jtajru l-bandiera ta’ Stat Membru għal żona ta’ sajd jitqies li jkun intlaħaq. Minn dik id-data ’l hinn, il-vapuri jew ġemgħa ta’ vapuri li jtajru l-bandiera ta’ dak l-Istat Membru m’għandhomx jagħmlu attivitajiet ta’ sajd fil-meded konċernati."Artikolu 3 D ħul fis-seħħDan ir-Regolament għandu jidħol fis-seħħ fil-jum tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Huwa għandu japplika mill-1 ta’ Jannar 2009.Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.Magħmul fi Brussell,Għall-KunsillIl-President ANNESSDan l-Anness li ġej qiegħed fir-Regolament (KE) Nru 423/2004:" ANNESS IGruppi ta’ sforz1. Gruppi ta’ tagħmir(1) Xbieki tat-tkarkir tal-qiegħ (OTB, OTT, PTB) bil-malji:TR.1 ugwali għal 100mm jew akbarTR.2 ugwali għal 70mm jew akbar u anqas minn 100mmTR.3 anqas minn 70mm(2) Xbieki tat-tkarkir bil-lattuni (TBB) bil-malji:BT.1 ugwali għal 80mm jew akbarBT.2 anqas minn 80mm(3) Xbieki tal-garġi, xbieki tat-tisrim (ħlief pariti) bil-maljiGN.1 ugwali għal 150mm jew akbarGN.2 ugwali għal 110mm jew akbar u anqas minn 150mmGN.3 anqas minn 110mm(4) Pariti (TN.1)(5) Lenez (LL.1)2. Gruppi ta’ żoni ġeoġrafiċi:2.1. Għall-finijiet ta’ dan l-Anness, għandhom japplikaw il-gruppi ġeografiċi li ġejjin:(a) Kattegat;(b) (i) Skagerrak;(ii) dik il-parti taż-żona IIIa ta’ l-ICES li mhix koperta minn Skagerrak u Kattegat;Iż-żona IV ta’ l-ICES u l-ibħra tal-KE taż-żona IIa ta’ l-ICES;(iii) iż-żona VIId ta’ l-ICES;(c) iż-żona VIIa ta’ l-ICES;(d) iż-żona VIa ta’ l-ICES;(e) Il-Baħar Ċeltiku (iż-żoni VIIe sa VIIk inklużi ta’ l-ICES).3. Gruppi ta’ sforz:It-trasmissjoni ta’ data ta’ sforz prevista fl-Artikolu 19i tar-Regolament (KE) Nru 2847/93 għandha tuża l-kodiċijiet li ġejjin għal kull grupp ta’ sforz:Żoni |Gruppi ta’ tagħmir | (a) | (b) | (c) | (d) | (e) |TR1 | TR1a | TR1b | TR1c | TR1d | TR1e |TR2 | TR2a | TR2b | TR2c | TR2d | TR2e |TR3 | TR3a | TR3b | TR3c | TR3d | TR3e |BT1 | BT1a | BT1b | BT1c | BT1d | BT1e |BT2 | BT2a | BT2b | BT2c | BT2d | BT2e |GN1 | GN1a | GN1b | GN1c | GN1d | GN1e |GN2 | GN2a | GN2b | GN2c | GN2d | GN2e |GN3 | GN3a | GN3b | GN3c | GN3d | GN3e |TN1 | TN1a | TN1b | TN1c | TN1d | TN1e |LL1 | LL1a | LL1b | LL1c | LL1d | LL1e |ANNESSX IIPUNTI TA’ REFERENZA SPEĊIFIĊI TA’ SPEZZJONIMira1. Kull Stat Membru għandu jiffissa punti ta’ referenza speċifiċi ta’ spezzjoni skond dan l-Anness.Strateġija2. L-ispezzjoni u s-sorveljanza ta’ attivitajiet ta’ sajd għandhom jikkonċentraw fuq vapuri li aktarx jaqbdu l-merluzz. Spezzjonijiet każwali tat-trasport u l-kummerċjalizzazzjoni tal-merluzz għandhom jintużaw bħala mekkaniżmu komplementari ta’ kontro-eżami biex tkun ittestjata l-effikaċja ta’ l-ispezzjoni u s-sorveljanza.Prijoritajiet3. Tipi differenti ta’ tagħmir għandhom ikunu ssuġġettati għal livelli differenti ta’ prijoratizzazzjoni, skond kemm il-flotot jintlaqtu minn limiti ta’ opportunitajiet fis-sajd. Għal din ir-raġuni, kull Stat Membru għandu jistabbilixxi prijoritajiet speċifiċi.Punti ta’ referenza mmirati4. Mhux aktar tard minn xahar mid-data tad-dħul fis-seħħ ta’ dan ir-Regolament, Stati Membri għandhom jimplimentaw l-iskedi ta’ spezzjoni tagħhom waqt li jqisu l-miri indikati hawn taħt.Stati Membri għandhom jispeċifikaw u jiddeskrivu liema strateġija ta’ teħid ta’ kampjuni għandha tkun applikata.Il-Kummissjoni jista’ jkollha aċċess, meta titolbu, għal pjan ta’ teħid ta’ kampjuni użat mill-Istat Membru.(a) Livell ta’ spezzjoni fil-portijietBħala regola ġenerali, il-preċiżjoni li għandha tinkiseb għandha tkun mill-anqas ekwivalenti għal dak li għandu jinkiseb b’metodu sempliċi u każwali ta’ teħid ta’ kampjuni, fejn spezzjonijiet ikopru 20 % tal-ħatt kollu bl-użin ta’ merluzz fi Stat Membru.(b) Livell ta’ spezzjoni ta’ kummerċjalizzazzjoniSpezzjoni ta’ 5 % tal-kwantitajiet ta’ merluzz offruti għall-bejgħ b’irkant.(c) Livell ta’ spezzjoni fuq il-baħarPunt ta’ referenza flessibbli: li għandu jkun iffissat wara analiżi dettaljata ta’ l-attività fis-sajd f’kull żona. Punti ta’ referenza fuq il-baħar għandhom jagħmlu referenza għall-għadd ta’ jiem ta’ rondi fuq il-baħar fiż-żoni ta’ ġestjoni tal-merluzz, jekk jista’ jkun b’punt ta’ referenza separat għal jiem ta’ rondi f’żoni speċifiċi.(d) Livell ta’ sorveljanza bl-ajruPunt ta’ referenza flessibbli: li għandu jkun stabbilit wara analiżi dettaljata ta’ l-attività tas-sajd magħmula f’kull żona u wara li jkunu tqiesu r-riżorsi li jkun hemm għad-dispożizzjoni ta’ l-Istat Membru.ANNESS IIIWerrej tal-programmi ta’ azzjoni ta’ kontroll nazzjonaliIl-programmi ta’ azzjoni ta’ kontroll nazzjonali għandu jkollhom bħala mira, fost oħrajn, li jispeċifikaw dan li ġej:1. IL-MEZZI TA’ KONTROLLIr-riżorsi umani1.1. L-għadd ta’ spetturi bbażati fuq l-art u fuq il-baħar u l-perjodi u ż-żoni fejn għandhom jitqassmu.Ir-riżorsi tekniċi1.2. L-għadd ta’ vapuri u inġenji ta’ l-ajru ta' l-għassa u l-perjodi u ż-żoni fejn dawn għandhom jitqassmu.Ir-riżorsi finanzjarji1.3. L-allokazzjonijiet tal-baġit għat-tqassim tar-riżorsi umani, tal-vapuri u ta' l-inġenji ta’ l-ajru ta' l-għassa.2. IR-REĠISTRAZZJONI ELETTRONIKA U R-RAPPURTAR TA’ L-INFORMAZZJONI DWAR L-ATTIVITAJIET TAS-SAJDDeskrizzjoni tas-sistemi implimentati biex tkun żgurata l-konformità ma’ l-Artikoli 9a, 10, 11 u 12.3. ID-DENOMINAZZJONI TAL-PORTIJIETFejn ikun rilevanti, għandu jkun hemm lista ta’ portijiet indikati għall-ħatt tal-merluzz skond l-Artikolu 9e.4. ID-DĦUL JEW IL-ĦRUĠ MINN ŻONI SPEĊIFIĊI.Deskrizzjoni tas-sistemi implimentati biex tkun żgurata l-konformità ma’ l-Artikolu 11.5. IL-KONTROLL TAL-ĦATTDeskrizzjoni ta’ kull faċilità u/jew sistema implimentati/a biex tkun żgurata l-konformità mad-dispożizzjonijiet ta’ l-Artikoli 9a, 9b, 9c u 15.6. IL-PROĊEDURI TA’ SPEZZJONIIl-programmi ta’ azzjoni ta’ kontroll nazzjonali għandhom jispeċifikaw il-proċeduri li għandhom ikunu segwiti:(a) meta jkunu qed isiru spezzjonijiet fuq il-baħar u fuq l-art;(b) għall-komunikazzjoni ma’ l-awtoritajiet kompetenti maħturin minn Stati Membri oħrajn bħala responsabbli għall-programmi ta’ azzjoni ta’ kontroll nazzjonali għall-merluzz;(c) għas-sorveljanza konġunta u l-iskambju ta’ spetturi, inkluża l-ispeċifikazzjoni tas-setgħat u ta’ l-awtorità ta’ spetturi li jkunu qed joperaw fl-ibħra ta’ Stati Membri oħrajn."[1] ĠU L 70, 9.3.2004, p. 8[2] ĠU C, p.[3] ĠU L 261, 20.10.1993, p. 1[4] ĠU L 358, 31.12.1998, p.5[5] Jekk jogħġbok daħħal referenza għar-regolament il-ġdid dwar il-Ġbir tad- Data .[6] OJ L 171, 6.07.1994, p. 7


Avviż Legali Importanti

|

52006PC0634

Proposta għal regolament tal-Kunsill li jġib fi tmiemha r-reviżjoni parzjali ad interim tal-miżuri anti-dumping applikabbli għall-importazzjoni ta' silikon li joriġina mill-Federazzjoni Russa  /* KUMM/2006/0634 finali */

	[pic] | KUMMISSJONI TAL-KOMUNITAJIET EWROPEJ |Brussel 26.10.2006KUMM(2006) 634 finaliProposta għalREGOLAMENT TAL-KUNSILLli jġib fi tmiemha r-reviżjoni parzjali ad interim tal-miżuri anti-dumping applikabbli għall-importazzjoni ta' silikon li joriġina mill-Federazzjoni Russa(preżentata mill-Kummissjoni)MEMORANDUM TA’ SPJEGAZZJONI KUNTEST TAL-PROPOSTA |Raġunijiet u għanijiet tal-proposta Il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tat-21 ta’ Diċembru 2005 (“ir-Regolament bażiku”) fil-proċediment li jikkonċerna l-importazzjoni tas-silikon li joriġina mill-Federazzjoni Russa wara reviżjoni ad interim skond l-Artikolu 11(3) tar-Regolament tal-Kunsill (KE) Nru 384/96. |Kuntest ġenerali Din il-proposta qiegħda ssir fil-kuntest ta’ l-implimentazzjoni tar-Regolament bażiku u hija r-riżultat ta’ proċediment li twettaq skond ir-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta Ma hemm l-ebda dispożizzjoni eżistenti fil-qasam tal-proposta |Il-konsistenza ma’ politiki u għanijiet oħra ta’ l-Unjoni Mhux applikabbli. |KONSULTAZZJONI MA’ PARTIJIET INTERESSATI U VALUTAZZJONI TA’ L-IMPATT |Konsultazzjoni ma’ partijiet interessati |Il-partijiet interessati kkonċernati fil-proċediment diġà kellhom il-possibbiltà li jiddefendu l-interessi tagħhom matul il-proċediment, skond id-dispożizzjonijiet tar-Regolament bażiku. |Ġbir u użu ta’ għarfien espert |Ma kien hemm l-ebda ħtieġa ta’ għarfien espert estern. |Valutazzjoni ta’ l-impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ l-impatt, iżda fih lista eżawrijenti ta’ kundizzjonijiet li jridu jkunu vvalutati. |ELEMENTI LEGALI TAL-PROPOSTA |Sommarju ta’ l-azzjoni proposta Fil-5 ta’ April 2006, il-Kummissjoni ħabbret permezz ta' notifika ppubblikata fil-Ġurnal Uffiċjali ta' l-Unjoni Ewropea, (ĠU C 82, 5.4.2006, p.64) il-bidu ta’ reviżjoni parzjali interim tal-miżuri anti-dumping applikabbli għall-importazzjonijiet tas-silikon li joriġinaw mill-Federazzjoni Russa. It-talba għal din ir-reviżjoni saret mill-produttur esportatur Russu tas-silikon, Sual Kremny Ural LLC u mill-kumpanija relatata (“l-applikant") u kienet limitata fl-ambitu għad-determinazzjoni tal-marġini ta' dumping applikabbli għaliha. Fid-29 ta’ Mejju 2006 l-applikant formalment irtira din it-talba. Minħabba li l-informazzjoni li ġiet prevista fit-talba ta' l-applikant ma ġabet fid-dawl l-ebda kunsiderazzjoni li turi li t-twaqqif tar-reviżjoni preżenti ma tkunx fl-interess tal-Komunità, qed ikun suġġerit li l-Kunsill iwaqqaf ir-reviżjoni kurrenti u jżomm il-livell ta' dazju anti-dumping fir-rigward ta’ l-applikant. Qed ikun għalhekk propost li l-Kummissjoni tadotta l-proposta mehmuża għal regolamen tal-Kunsill , bil-għan għal trażmissjoni lill-Kunsill u pubblikazzjoni sussegwenti fil-Ġurnal Uffiċjali ta’ l-Unjoni Ewropea. |Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien minn importazzjonijiet li huma l-oġġett ta’ dumping minn pajjiżi li mhumiex membri tal-Komunità Ewropea, hekk kif emendat l-aħħar bir-Regolament tal-Kunsill (KE) Nru 2117/2005 tal-21 ta' Diċembru 2005. |Prinċipju tas-sussidjarjetà Din il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għaldaqstant ma japplikax. |Prinċipju tal-proporzjonalità Din il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma ta' l-azzjoni hija deskritta fir-Regolament bażiku msemmi hawn fuq, u ma tħalli l-ebda ambitu għal deċiżjonijiet nazzjonali. |Mhijiex applikabbli l-indikazzjoni tal-mod kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi mminimizzat u jkun proporzjonali għall-għan tal-proposta. |L-għażla ta' l-istrument |L-istrument propost: Regolament. |Mezzi oħra ma jkunux adegwati, għar-raġuni li ġejja: Mezzi oħra ma jkunux adegwati minħabba li r-Regolament bażiku ma jipprevedix alternattivi oħra. |IMPLIKAZZJONI BAġITARJA |Il-proposta ma għandhiex implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jġib fi tmiemha r-reviżjoni parzjali ad interim tal-miżuri anti-dumping applikabbli għall-importazzjoni ta' silikon li joriġina mill-Federazzjoni RussaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) 384/96 tat-22 ta' Diċembru 1995 dwar il-ħarsien kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ('ir-Regolament bażiku')[1], u b'mod partikolari l-Artikolu 11(3) tiegħu,Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:1. IL-PROċEDURA1.1 Investigazzjonijiet preċedenti u miżuri eżistenti2.  Bir-Regolament tal-Kunsill (KE) Nru 2229/2003[2] dazju definittiv anti - dumping kien impost fuq importazzjonijiet tas-silikon li joriġinaw mir-Russja. Ir-rata tad-dazju definittiv anti - dumping applikabbli fuq importazzjonijiet mill-SKU LLC, Sual-Kremny-Ural, Kamensk, ir-Reġjun Ural, ir-Russja u l-kumpanija relatata tagħha ZAO KREMNY, Irkutsk, Ir-Reġjun ta’ Irkutsk, ir-Russja, hija ta’ 22.7%. Il-Kummissjoni, bid-Deċiżjoni 2004/445/KE[3], aċċettat l-impenn offrut mill-applikant.1.2 Talba għal reviżjoni ad interim3.  Fis-6 ta’ Frar 2006, il-Kummissjoni rċeviet talba għal reviżjoni parzjali interim skond l-Artikolu 11(3) tar-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet li huma l-oġġett ta' dumping minn pajjiżi li mhumiex membri tal-Komunità Ewropea[4] ('ir-Regolament bażiku') rigward il-miżuri anti - dumping applikabbli fuq importazzjonijiet tas-silikon li joriġina mill-Federazzjoni Russa.4.  It-talba saret minn SKU LLC, Sual-Kremny-Ural, Kamensk, ir-Reġjun Ural, ir-Russja u l-kumpanija relatata tagħha ZAO KREMNY, Irkutsk, ir-Reġjun ta’ Irkutsk, ir-Russja (“l-applikant”) u kienet limitata fl-ambitu għad-determinazzjoni tad- dumping f’dak li għandu x’jaqsam ma’ l-applikant.5.  It-talba kien fiha evidenza prima facie li ċ-ċirkostanzi li abbażi tagħhom il-miżuri eżistenti ġew stabbiliti nbidlu u li dawn il-bidliet huma ta’ natura permanenti.6.  Il-Kummissjoni, permezz ta’ avviż (‘avviż ta’ bidu’) ippubblikat fil- Ġurnal Uffiċjali ta’ l-Unjoni Ewropea [5], fetħet proċedura ta’ analiżi parzjali interim tal-miżuri antidumping applikabbli fuq importazzjonijiet tas-silikon, li attwalment huwa kklassifikati fi ħdan il-Kodiċi NM 2804 69 00 u li joriġina mill-Federazzjoni Russa.7.  Il-Kummissjoni uffiċjalment avżat lill-applikant, lir-rappreżentanti tal-pajjiż li jesportaw u lill-assoċjazzjoni tal-produtturi tal-Komunità bil-ftuħ ta’ l-investigazzjoni. Il-partijiet interessati ngħataw l-opportunità li jressqu l-fehmiet taghħom bil-miktub u li jitolbu seduta fil-limitu taż-żmien stabbilit fl-avviż ta’ bidu u ntbagħtu kwestjonarji lill-applikant.8.  Il-perjodu ta' investigazzjoni kien mill-1 ta' April 2005 sal-31 ta' Marzu 2006.2. IRTIRAR TAT-TALBA U GĦELUQ TAR-REVIŻJONI INTERIM9.  Fid-29 ta’ Mejju 2006, jiġifieri qabel is-sottomissjoni tat-tweġiba tal-kwestjonarju, l-applikant formalment irtira t-talba.10.  Ġie kkunsidrat jekk ikunx ġustifikat li titkompla l-investigazzjoni ex-officio minkejja l-irtirar imsemmi hawn fuq. Madankollu minħabba li t-talba ġiet irtirata fi stadju preċedenti ta’ l-investigazzjoni, ebda evidenza relatata ma’ l-IP kurrenti ma kienet disponibbli u ebda sejba preliminari ma nkisbet f'dan l-istadju li kien jippermetti t-tkomplija ta' l-investigazzjoni.11.  L-informazzjoni li hu provdut għaliha fit-talba ta' l-applikant ma ġabet fid-dawl ebda konsiderazzjoni li turi li t-tmiem tar-reviżjoni ma tkunx fl-interess tal-Komunità.12.  Il-partijiet interessati kollha ġew informati bl-intenzjoni li jitwaqqaf il-proċediment preżenti. Parti waħda interessata argumentat li l-applikant kien għadu jesporta l-prodott ikkonċernat bi prezzijiet dumped fil-KE u li għalhekk l-investigazzjoni għandha tkompli. Madankollu għandu jkun innotat li l-waqfien ta' din l-investigazzjoni ma jirriżultax fl-eliminazzjoni tal-miżuri anti - dumping li huma diġà fis-seħħ sabiex ikunu stabbiliti mill-ġdid prattiki ta’ kummerċ ġust. Għalhekk dan l-argument kellu jiġi rifjutat.13.  Iż-żewġ partijiet interessati l-oħra ukoll argumentaw favur it-tkomplija ta’ l-investigazzjoni preżenti sabiex jitneħħew il-miżuri, minħabba l-allegat nuqqas ta’ forniment fil-KE. Madankollu, dan l-argument huwa barra l-ambitu ta’ din l-investigazzjoni li hija limitata għar-reviżjoni tal-marġini ta' iddampjar ta' esportatur wieħed. Għalhekk, it-tkomplija ta' din l-investigazzjoni xorta ma tbiddilx il-livell tal-miżuri li huma soġġetti għalihom esportaturi oħra. Għalhekk, ma tistax tindirizza l-kwistjoni ta' nuqqas ta’ forniment b’mod mhux diskriminatorju.14.  Kien għalhekk konkluż li r-reviżjoni interim kurrenti ta’ miżuri anti - dumping applikabbli għall-importazzjoni fil-Komunità ta' silikon li joriġina mill-Federazzjoni Russa għandha tintemm. Il-miżuri anti - dumping fir-rigward ta’ l-applikant li huma fis-seħħ bħalissa għandhom jinżammu mingħajr ma jiġi affettwat il-perjodu tal-miżuri.ADOTTA DAN IR-REGOLAMENT:Artikolu 115.  Ir-reviżjoni parzjali interim, skond l-Artikolu 11(3) tar-Regolament tal-Kunsill (KE) Nru 384/96, fir-rigward ta’ miżuri anti - dumping applikabbli fuq importazzjonijiet tas-silikon li joriġina mill-Federazzjoni Russa bis-saħħa tar-Regolament tal-Kunsill (KE) Nru 2229/2003 hija hawnhekk mitmuma.16.  Il-miżuri anti - dumping bħalissa applikabbli fir-rigward ta’ SKU LLC, Sual-Kremny-Ural, Kamensk, ir-Reġjun Ural, ir-Russja u ZAO KREMNY, Irkutsk, ir-Reġjun Irkutsk jibqgħu applikabbli.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-President[…] [1] ĠU L 56, 6.3.1996, p.1. Regolament kif emendat l-aħħar bir-Regolament (KE) Nru 2117/2005 (ĠU L 340, tat-23.12.2005, p. 17)[2] ĠU L 339, 24.12.2003, p.3.[3] ĠU L 127, 29.4.2004, p.114.[4] ĠU L 56, 6.3.1996, p.1. Ir-Regolament kif emendat l-aħħar bir-Regolament (KE) Nru 2117/2005 (ĠU L 340, 23.12.2005, p. 17)[5] ĠU C 82, 5.4.2006, p.64


|

52010PC0782

/* KUMM/2010/0782 finali - NLE 2010/0376 */  Proposta għal REGOLAMENT TAL-KUNSILL li jemenda r-Regolament (KE) Nru 1292/2007 li jimponi dazju definittiv ta’ antidumping fuq importazzjonijiet tat-tertuqa tat-tereftalat tal-polietilene (PET) li joriġinaw fl-Indja

	[pic] | IL-KUMMISSJONI EWROPEA |Brussel 20.12.2010KUMM(2010) 782 finali2010/0376 (NLE)Proposta għalREGOLAMENT TAL-KUNSILLli jemenda r-Regolament (KE) Nru 1292/2007 li jimponi dazju definittiv ta’ antidumping fuq importazzjonijiet tat-tertuqa tat-tereftalat tal-polietilene (PET) li joriġinaw fl-IndjaMEMORANDUM TA’ SPJEGAZZJONIIl-kuntest tal-proposta |Ir-raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku') fil-proċediment kontra l-importazzjonijiet tat-tertuqa tat-tereftalat tal-polietilene (PET) li joriġinaw fl-Indja. |Il-kuntest ġenerali Din il-proposta qiegħda ssir fil-kuntest tal-implimentazzjoni tar-Regolament bażiku u hija r-riżultat ta’ investigazzjoni li saret b’konformità mar-rekwiżiti sostantivi u proċedurali stabbiliti fir-Regolament bażiku. |Il-miżuri li qegħdin fis-seħħ attwalment huma dazju ta' antidumping definittiv impost mir-Regolament tal-Kunsill (KE) Nru 1292/2007 (ĠU L 288, 6.11.2007, p. 1.) fuq l-importazzjonijiet tat-tertuqa tat-tereftalat tal-polietilene (PET) li joriġinaw fl-Indja, kif emendat mir-Regolament tal-Kunsill (KE) Nru 15/2009 (ĠU L 6, 10.1.2009, p. 1.) u mir-Regolament ta' Implimentazzjoni tal-Kunsill (UE) Nru 806/2010 (ĠU L 242, 15.9.2010, p. 6.). Hemm ukoll dazji kumpensatorji fis-seħħ, imposti mir-Regolament tal-Kunsill (KE) Nru 15/2009 (ĠU L 6, 10.1.2009, p. 1) |Il-konsistenza ma’ politiki u għanijiet oħra tal-Unjoni Mhux applikabbli. |Il-konsultazzjoni tal-partijiet interessati u l-valutazzjoni tal-impatt |Il-konsultazzjoni tal-partijiet interessati |Il-partijiet interessati kkonċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolamenti bażiċi. |Il-ġbir u l-użu tal-kompetenza esperta |Ma kienx hemm bżonn ta' kompetenza esperta esterna. |Il-valutazzjoni tal-impatt Din il-proposta hija r-riżultat tal-implimentazzjoni tar-Regolamenti bażiċi. Ir-Regolamenti bażiċi ma jipprevedux valutazzjoni tal-impatt ġenerali iżda fihom lista eżawrjenti ta’ kondizzjonijiet li għandhom jiġu vvalutati. |L-elementi legali tal-proposta |Sommarju tal-azzjoni proposta Fl-1 ta’ Diċembru 2009, il-Kummissjoni tat bidu għal investigazzjoni ta’ reviżjoni interim parzjali tal-miżuri antidumping applikabbli għall-importazzjonijiet tat-tertuqa tat-tereftalat tal-polietilene (PET) li joriġinaw fl-Indja, li l-ambitu tagħha kien limitat għall-eżami tad-dumping f'dak li jirrigwardja Garware Polyester Ltd. ('l-applikant'). Ir-reviżjoni ġiet mibdija minħabba li l-applikant, produttur li jesporta fl-Indja, ipprovda biżżejjed evidenza prima facie li ċ-ċirkustanzi fir-rigward tad-dumping li abbażi tagħhom kienu stabbiliti l-miżuri nbidlu u li dawn il-bidliet huma ta' natura dejjiema. It-tqabbil tal-valur normali tal-applikant u l-prezz ta' esportazzjoni tiegħu lejn l-UE wera li l-kumpanija ma għamlitx bejgħ bi prezzijiet baxxi (dumping) fil-perjodu ta' investigazzjoni ta' reviżjoni. L-investigazzjoni wriet ukoll li ċ-ċirkostanzi mibdula li wasslu għall-bidu tar-reviżjoni jistgħu jitqiesu b'mod raġonevoli bħala ċirkostanzi ta' natura dejjiema billi l-applikant għamel bidliet sinifikanti fil-proċess u t-teknoloġija ta' produzzjoni tiegħu. Huwa għaldaqstant propost li l-Kunsill jadotta l-proposta annessa għal Regolament sabiex ir-rata ta' dazju li tapplika għal Garware Polyester Ltd. tinbidel għal 0%, li għandu jiġi ppubblikat f'Il-Ġurnal Uffiċjali tal-Unjoni Ewropea sa mhux iżjed tard mil-1 ta’ Marzu 2011. |Il-bażi legali Ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, u b'mod partikolari l-Artikolu 11(3) tiegħu. |Il-prinċipju tas-sussidjarjetà Il-proposta taqa’ taħt il-kompetenza esklużiva tal-Unjoni. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni li ġejja: |Il-forma ta' azzjoni hija deskritta fir-Regolamenti bażiċi msemmija hawn fuq u ma tħalli ebda wisa' għal deċiżjoni nazzjonali. L-indikazzjoni ta’ kif il-piż finanzjarju u amministrattiv li jaqa’ fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mminimizzat u proporzjonat għall-għan tal-proposta mhijiex applikabbli. |L-għażla tal-istrumenti |L-istrument propost: Regolament tal-Kunsill. |Mezzi oħrajn ma jkunux xierqa minħabba li r-Regolament bażiku ma jipprevedix għażliet alternattivi. |L-implikazzjoni baġitarja |Il-proposta ma għandha l-ebda implikazzjoni għall-baġit tal-Unjoni. |1.  2010/0376 (NLE)Proposta għalREGOLAMENT TAL-KUNSILLli jemenda r-Regolament (KE) Nru 1292/2007 li jimponi dazju definittiv ta’ antidumping fuq importazzjonijiet tat-tertuqa tat-tereftalat tal-polietilene (PET) li joriġinaw fl-IndjaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kunsidra r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[2] ('ir-Regolament bażiku'), u b’mod partikolari Artikolu 9(4) u l-Artikolu 11(3), (5) u (6) tiegħu,Wara li kkunsidra l-proposta mressqa mill-Kummissjoni Ewropea ('il-Kummissjoni') wara konsultazzjoni mal-Kumitat Konsultattiv,Billi:A. PROĊEDURA2.  Investigazzjonijiet preċedenti u miżuri antidumping eżistenti3.  F’Awwissu 2001, permezz tar-Regolament (KE) Nru 1676/2001[3], il-Kunsill impona dazju definittiv ta' antidumping fuq l-importazzjonijiet tat-tertuqa tat-tereftalat tal-polietilene (PET) li joriġinaw, inter alia , fl-Indja. Il-miżuri kienu jikkonsistu f’dazju antidumping ad valorem li jvarja bejn 0% u 62,6% impost fuq importazzjonijiet mingħand produtturi esportaturi msemmija individwalment, b’rata ta’ dazju residwa ta’ 53,3% fuq importazzjonijiet mingħand il-kumpaniji l-oħrajn kollha.4.  F’Marzu 2006, permezz tar-Regolament (KE) Nru 366/2006[4], il-Kunsill emenda l-miżuri imposti mir-Regolament (KE) Nru 1676/2001. Id-dazju antidumping impost varja bejn 0% u 18%, wara li tqiesu s-sejbiet tar-reviżjoni ta’ skadenza tad-dazji kumpensatorji definittivi (ir-Regolament (KE) Nru 367/2006[5]).5.  F’Awwissu 2006, permezz tar-Regolament (KE) Nru 1288/2006[6], il-Kunsill, wara reviżjoni interim rigward is-sussidjar ta’ produttur tat-tertuqa PET Indjan, Garware Polyester Limited, emenda d-dazju antidumping definittiv impost fuq dik il-kumpanija permezz tar-Regolament (KE) Nru 1676/2001 imsemmi fil-premessa (1) hawn fuq.6.  F’Settembru 2006, permezz tar-Regolament (KE) Nru 1424/2006[7], fuq talba ta’ produttur esportatur ġdid, il-Kunsill emenda r-Regolament (KE) Nru 1676/2001 fir-rigward ta’ esportatur Indjan wieħed. Ir-Regolament emendat stabbilixxa marġini ta’ dumping ta’ 15,5% u rata ta’ dazju antidumping ta’ 3,5% għall-kumpanija kkonċernata wara li tqies il-marġini ta’ sussidju fuq l-esportazzjoni tal-kumpanija kif ġie aċċertat fl-investigazzjoni kontra s-sussidji li wasslet għall-adozzjoni tar-Regolament (KE) Nru 367/2006 imsemmi fuq. Billi l-kumpanija ma kellhiex dazju kumpensatorju individwali, ġiet applikata r-rata stabbilita għall-kumpaniji l-oħrajn kollha.7.  F’Novembru 2007, permezz tar-Regolament (KE) Nru 1292/2007[8], il-Kunsill impona dazju definittiv antidumping fuq importazzjonijiet tat-tertuqa PET li joriġinaw fl-Indja wara reviżjoni ta’ skadenza skont l-Artikolu 11(2) tar-Regolament bażiku. Bl-istess Regolament intemmet reviżjoni interim parzjali skont l-Artikolu 11(3) tar-Regolament bażiku, li l-ambitu tagħha kien limitat għall-eżami tad-dumping fir-rigward ta' produttur esportatur Indjan wieħed.8.  F’Jannar 2009, permezz tar-Regolament (KE) Nru 15/2009[9], il-Kunsill, wara reviżjoni interim parzjali imnedija mill-Kummissjoni fuq l-inizjattiva tagħha fir-rigward tas-sussidju lil ħames produtturi Indjani tat-tertuqa PET, emenda d-dazju definittiv antidumping impost fuq dawn il-Kumpaniji bir-Regolament (KE) Nru 1292/2007 u d-dazji kumpensatorji definittivi imposti fuq dawn il-kumpaniji permezz tar-Regolament (KE) Nru 367/2006.9.  Ir-Regolament (KE) Nru 1292/2007 żamm ukoll l-estensjoni tal-miżuri għall-Brażil u l-Iżrael bl-eżenzjoni ta' ċerti kumpaniji. L-aħħar emenda għar-Regolament 1292/2007 f'dan ir-rigward saret permezz tar-Regolament 806/2010[10].10.  L-applikant ta' din ir-reviżjoni interim - Garware Polyester Limited huwa attwalment soġġett għal dazju antidumping definittiv ta' 14,7%.11.  Miżuri kumpensatorji eżistenti12.  Għandu wkoll jiġi indikat li Garware Polyester Limited huwa soġġett għal dazju kumpensatorju ta' 5,4% fuq il-bażi tar-Regolament (KE) Nru 15/2009 imsemmi fil-premessa (6).13.  Talba għal reviżjoni interim parzjali14.  F'Awwissu 2009, il-Kummissjoni rċeviet talba għal reviżjoni interim parzjali skont l-Artikolu 11(3) tar-Regolament bażiku. It-talba, li l-ambitu tagħha kien limitat għall-eżami tad-dumping, tressqet minn Garware Polyester Limited, produttur esportatur mill-Indja ('Garware' jew 'l-applikant'). Fit-talba tiegħu, l-applikant qal li ċ-ċirkostanzi li abbażi tagħhom ġew imposti l-miżuri nbidlu, u li dawn il-bidliet huma ta’ natura dejjiema. L-applikant ipprovda evidenza prima facie li l-impożizzjoni kontinwa tal-miżura fil-livell attwali tagħha ma għadhiex meħtieġa biex tpaċi d-dumping.15.  Il-bidu ta' reviżjoni16.  Wara li ddeterminat, wara konsultazzjoni mal-Kumitat Konsultattiv, li hemm biżżejjed evidenza li tiġġustifika l-bidu ta’ reviżjoni interim parzjali, il-Kummissjoni ħabbret permezz ta' notifika ppubblikata fl-1 ta' Diċembru 2009 f' Il-Ġurnal Uffiċjali tal-Unjoni Ewropea [11] ('in-Notifika tal-Inizzazzjoni') , il-bidu ta’ reviżjoni parzjali interim skont l-Artikolu 11(3) tar-Regolament bażiku, li l-ambitu tagħha huwa limitat għall-eżami tad-dumping fir-rigward tal-applikant.17.  L-investigazzjoni tar-reviżjoni interim parzjali tivvaluta wkoll il-bżonn, skont is-sejbiet tar-reviżjoni, li tiġi emendata r-rata ta' dazju li bħalissa hija applikata fuq l-importazzjonijiet tal-prodott ikkonċernat mill-produtturi esportaturi fil-pajjiż ikkonċernat li ma ssemmewx individwalment fl-Artikolu 2(2) tar-Regolament (KE) Nru 1292/2007, jiġifieri r-rata tad-dazju antidumping li tapplika għall-'kumpaniji l-oħra kollha' fl-Indja.18.  L-investigazzjoni19.  L-investigazzjoni tal-livell ta’ dumping kopriet il-perjodu mill-1 ta’ Ottubru 2008 sat-30 ta’ Settembru 2009 ('perjodu tal-investigazzjoni għar-reviżjoni' jew 'PIR').20.  Il-Kummissjoni infurmat uffiċjalment lill-applikant, lill-awtoritajiet tal-pajjiż esportatur u lill-industrija tal-Unjoni, dwar il-bidu tal-investigazzjoni ta' reviżjoni interim parzjali. Il-partijiet interessati ngħataw l-opportunità li jressqu fehmiethom bil-miktub u li jinstemgħu.21.  Biex tikseb l-informazzjoni meħtieġa għall-investigazzjoni tagħha, il-Kummissjoni bagħtet kwestjonarju lill-applikant u rċeviet tweġiba fiż-żmien ta' skadenza stipulat għal dan l-għan.22.  Il-Kummissjoni fittxet u vverifikat l-informazzjoni kollha li qieset meħtieġa għad-determinazzjoni tad-dumping. Saret żjara ta' verifika fil-bini tal-applikant.B. IL-PRODOTT IKKONĊERNAT U L-PRODOTT SIMILI23.  Il-prodott ikkonċernat24.  Il-prodott ikkonċernat f'din ir-reviżjoni huwa l-istess bħal dak definit fir-Regolament li jimponi l-miżuri fis-seħħ (ir-Regolament (KE) Nru 1292/2007, kif emendat l-aħħar), jiġifieri t-tertuqa tat-tereftalat tal-polietilene (PET), li toriġina fl-Indja, li attwalment taqa’ fi ħdan il-kodiċijiet NM ex 3920 62 19 u ex 3920 62 90.25.  Il-prodott simili26.  Bħal fl-investigazzjonijiet preċedenti, din l-investigazzjoni wriet li t-tertuqa PET prodotta fl-Indja u esportata lejn l-Unjoni u t-tertuqa PET prodotta u mibjugħa lokalment fis-suq Indjan, kif ukoll it-tertuqa PET prodotta u mibjugħa fl-UE mill-produtturi tal-UE għandhom l-istess karatteristiċi fiżiċi u kimiċi bażiċi u l-istess użi bażiċi.27.  Dawn il-prodotti għalhekk jitqiesu bħala simili skont it-tifsira tal-Artikolu 1(4) tar-Regolament bażiku.C. DUMPING(a) Il-valur normali28.  Skont l-Artikolu 2(2) tar-Regolament bażiku, il-Kummissjoni l-ewwel eżaminat jekk il-bejgħ domestiku tal-prodotti simili tal-applikant lil klijenti indipendenti kienx rappreżentattiv, jiġifieri jekk il-volum totali ta’ tali bejgħ kienx daqs minn tal-inqas 5% tal-volum totali tal-bejgħ ta' esportazzjonijiet korrispondenti lejn l-Unjoni.29.  Il-Kummissjoni mbagħad identifikat dawk it-tipi tal-prodott simili mibjugħa lokalment mill-kumpanija li kienu identiċi jew komparabbli direttament mat-tipi mibjugħa għall-esportazzjoni lejn l-Unjoni.30.  Sar eżami ulterjuri fuq jekk il-bejgħ lokali tal-applikant kienx rappreżentattiv għal kull tip ta' prodott, jiġifieri jekk il-bejgħ lokali ta' kull tip ta' prodott kienx jikkostitwixxi mill-inqas 5% tal-volum tal-bejgħ tal-istess tip ta' prodott tal-Unjoni. Fil-każ ta' dawk it-tipi ta' prodotti mibjugħa fi kwantitajiet rappreżentattivi, imbagħad ġie eżaminat jekk tali bejgħ sarx f'sitwazzjoni ta' kummerċ normali, skont l-Artikolu 2(4) tar-Regolament bażiku.31.  L-eżami dwar jekk il-bejgħ lokali ta’ kull tip ta’ prodott, mibjugħ lokalment fi kwantitajiet rappreżentattivi, jistax jitqies bħala li sar f'sitwazzjoni ta' kummerċ normali, sar billi ġie stabbilit il-proporzjon ta’ bejgħ bi profitt lil klijenti indipendenti tat-tip inkwistjoni. Fil-każijiet kollha fejn il-bejgħ domestiku tat-tip ta' prodott partikolari sar fi kwantitajiet suffiċjenti u f'sitwazzjoni ta' kummerċ normali, il-valur normali kien ibbażat fuq il-prezz lokali effettiv, ikkalkulat bħala medja peżata tal-bejgħ lokali kollu ta' dak it-tip li sar matul il-PIR.32.  Għal dawk it-tipi ta’ prodotti li fadal fejn il-bejgħ lokali ma kienx rappreżentattiv jew ma nbiegħux f'sitwazzjoni ta' kummerċ normali, il-valur normali ġie mibni skont l-Artikolu 2(3) tar-Regolament bażiku. Il-valur normali ġie mibni biż-żieda mal-kosts tal-manifattura tat-tipi esportati, aġġustati fejn meħtieġa, ta’ perċentwali raġonevoli għall-ispejjeż ta’ bejgħ, ġenerali u amministrattivi u ta' marġini raġjonevoli ta’ qligħ, fuq il-bażi tad-dejta attwali relatata mal-produzzjoni u l-bejgħ, f'sitwazzjoni ta’ kummerċ normali, tal-prodott simili, mill-produttur esportatur investigat skont l-ewwel sentenza tal-Artikolu 2(6) tar-Regolament bażiku.(b) Il-prezz tal-esportazzjoni33.  Peress li l-bejgħ tal-esportazzjoni kollu tal-produttur Indjan li qiegħed jikkoopera u li jesporta lejn l-Unjoni sar direttament lil klijenti indipendenti, il-prezz tal-esportazzjoni ġie stabbilit abbażi tal-prezzijiet li effettivament tħallsu jew li jistgħu jitħallsu għall-prodott ikkonċernat skont l-Artikolu 2(8) tar-Regolament bażiku.(c) Tqabbil34.  It-tqabbil bejn il-valur normali medju peżat u l-prezz medju peżat tal-esportazzjonijiet sar fuq il-bażi ta' kif joħroġ mill-fabbrika u fl-istess livell ta' kummerċ. Sabiex jiġi żgurat tqabbil ġust bejn il-valur normali u l-prezz tal-esportazzjoni, skont l-Artikolu 2(10) tar-Regolament bażiku, tqiesu d-differenzi fil-fatturi li kienu ppruvati li jaffetwaw il-prezzijiet u t-tqabbil tal-prezzijiet. Għan dan l-għan, ingħatat konċessjoni xierqa f'forma ta' aġġustamenti għad-differenzi fl-ispejjeż tat-trasport, l-assigurazzjoni, l-immaniġġar, it-tagħbija u l-ispejjeż anċillari, il-kummissjonijiet, l-ispejjeż finanzjarji u l-ispejjeż tal-ippakkjar imħallsa mill-applikant fejn applikabbli u ġġustifikat.(d) Il-marġini tad-dumping35.  Kif stipulat fl-Artikolu 2(11) tar-Regolament bażiku, il-valur medju normali peżat skont it-tip ġie mqabbel mal-prezz medju peżat tal-esportazzjoni tat-tip korrispondenti tal-prodott ikkonċernat. Dan it-tqabbil ma weriex l-eżistenza ta' dumping.D. IN-NATURA DEJJIEMA TAĊ-ĊIRKUSTANZI MIBDULA36.  Skont l-Artikolu 11(3) tar-Regolament bażiku, ġie eżaminat ukoll jekk kienx raġonevoli li wieħed iqis li ċ-ċirkustanzi mibdula għandhom natura dejjiema.37.  F'dan ir-rigward l-investigazzjoni wriet li wara l-investigazzjoni preċedenti, jiġifieri r-reviżjoni ta' skadenza msemmija fil-premessa (5), Garware għamlet bidliet sinifikanti fil-proċess u fit-teknoloġija ta' produzzjoni tiegħu. Minflok it-tereftalat tad-dimetil (DMT) il-kumpanija bdiet tuża l-aċidu tereftaliku ppurifikat (PTA) bħala l-materja prima ewlenija. Matul il-perjodu ta' investigazzjoni ta' dik ir-reviżjoni ta' skadenza, Garware kien l-uniku produttur esportatur Indjan li kien għadu qiegħed juża t-teknoloġija l-antika bbażata fuq id-DMT. Din il-bidla fit-teknoloġija kif ukoll l-investiment f'impjant ġdid għall-manifattura taċ-ċipep irriżultat fi tnaqqis sinifikanti tal-ispejjeż tal-manifattura bejn ir-reviżjoni ta' skadenza preċedenti u r-reviżjoni attwali. Dan it-tnaqqis fl-ispejjeż għandu impatt dirett fuq il-marġni tad-dumping. Din il-bidla fiċ-ċirkustanzi għalhekk tista' titqies bħala waħda li għandha natura dejjiema.38.  Għandu jiġi indikat ukoll li marġni indikattiv ta' dumping, ikkalukulat għall-bejgħ tal-esportazzjoni tal-applikant lill-pajjiżi terzi fil-PIR, kien negattiv. F'termini ta' volum, dan il-bejgħ kien ħafna ogħla mill-bejgħ tal-esportazzjoni lejn l-Unjoni.39.  Għalhekk tqies li ċ-ċirkostanzi li wasslu għall-bidu ta’ din ir-reviżjoni interim mhumiex probabbli li jinbidlu fil-futur qrib b’mod li jaffettwaw is-sejbiet tar-reviżjoni interim. Għalhekk ġie konkluż li ċ-ċirkostanzi mibdula huma ta' natura dejjiema u li l-applikazzjoni tal-miżura fil-livell attwali tagħha ma għadhiex aktar ġustifikata.E. IL-MIŻURI ANTIDUMPING40.  Fid-dawl tar-riżultati ta’ din l-investigazzjoni ta' reviżjoni, jitqies xieraq li d-dazju antidumping applikabbli fuq l-importazzjoni tal-prodott ikkonċernat minn Garware jiġi emendat għal 0%.41.  Skont l-Artikolu 14(1) tar-Regolament bażiku u t-tieni sottoparagrafu tal-Artikolu 24(1) tar-Regolament (KE) Nru 597/2009[12], l-ebda prodott ma għandu jkun soġġett kemm għal dazju antidumping kif ukoll għal dazji kumpensatorji għall-fini li tiġi indirizzata sitwazzjoni waħda, u l-istess, u li tirriżulta minn dumping jew mill-issussidjar għall-esportazzjoni. Kif imsemmi fil-premessa 5 hawn fuq, l-applikant huwa soġġett għal dazju kumpensatorju. Billi d-dazju antidumping stabbilit għall-applikant huwa ta' 0% fir-rigward tal-prodott ikkonċernat, din is-sitwazzjoni ma tirriżultax f'dan il-każ.42.  Il-partijiet interessati kienu infurmati bil-fatti essenzjali u l-kunsiderazzjonijiet li abbażi tagħhom kien hemm il-ħsieb li tiġi proposta emenda għar-rata tad-dazju li tapplika għall-applikant u ngħataw l-opportunità li jikkummentaw. Il-partijiet interessati ma ppreżentaw l-ebda kumment.ADOTTA DAN IR-REGOLAMENT:Artikolu 1Il-punt li jikkonċerna lil Garware Polyester Limited, fit-tabella fl-Artikolu 2(2) tar-Regolament (KE) Nru 1292/2007, għandu jinbidel b'dan li ġej:Garware Polyester Limited, Garware House, 50-A, Swami Nityanand Marg, Vile Parle (East), Mumbai 400 057, India | 0,0 | A028 |"Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.Magħmul fi Brussell, […]Għall-KunsillIl-President [1] ĠU L 343, 22.12.2009, p. 51.[2] ĠU L 343, 22.12.2009, p. 51.[3] ĠU L 227, 23.8.2001, p. 1.[4] ĠU L 68, 8.3.2006, p. 6.[5] ĠU L 68, 8.3.2006, p. 15.[6] ĠU L 236, 31.08.2006, p. 1.[7] ĠU L 270, 29.9.2006, p. 1.[8] ĠU L 288, 6.11.2007, p. 1.[9] ĠU L 6, 10.1.2009, p. 1.[10] ĠU L 242, 15.9.2010, p. 6.[11] ĠU C 291, 1.12.2009, p. 28.[12] ĠU L 188, 18.07.2009 p. 93.


Avviż Legali Importanti

|

52008PC0442

Proposta għal regolament tal-Kunsill li jemenda r-Regolamenti tal-Kunsill (KE) Nru 1290/2005 dwar l-iffinanzjar tal-politika agrikola komuni u (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) biex tiġi stabbilita Skema ta' Frott għall-iskejjel (imressqa mill-Kummissjoni) (SEG(2008) 2225) (SEG(2008) 2226)  /* KUMM/2008/0442 finali - CNS 2008/0146 */

	[pic] | IL-KUMMISSJONI TAL-KOMUNITAJIET EWROPEJ |Brussell,COM(2008) 442/42008/xxxx (CNS)Proposta għalREGOLAMENT TAL-KUNSILLli jemenda r-Regolamenti tal-Kunsill (KE) Nru 1290/2005 dwar l-iffinanzjar tal-politika agrikola komuni u (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) biex tiġi stabbilita Skema ta' Frott għall-iskejjel(imressqa mill-Kummissjoni) (SEG(2008) 2225) (SEG(2008) 2226)MEMORANDUM TA’ SPJEGAZZJONIIr-Regolament tal-Kunsill (KE) Nru 1182/2007, li jistabbilixxi regoli speċifiċi rigward is-settur tal-frott u l-ħxejjex, ta lok għal riforma wiesgħa tas-settur tal-frott u l-ħxejjex sabiex jippromwovi l-kompettività u l-orjentazzjoni tas-settur u sabiex iqarrbu iktar lejn il-bqija tal-Politika Agrikola Komuni (PAK) riformata. Wieħed mill-għanijiet ewlenin tar-reġim riformat hu li titreġġa' lura xejra tal-konsum li qed jonqos tal-frott u l-ħxejjex.L-għanijiet tal-PAK preskritti fl-Artikolu 33 tat-Trattat jinkludu l-istabilizzazzjoni tas-swieq, l-assigurazzjoni tad-disponibbilità tal-provvisti u l-iżgurar li l-provvisti jilħqu lill-konsumaturi bi prezzijiet raġonevoli. Il-forniment ta' l-għajnuna tal-Komunità fil-kuntest ta’ Skema tal-Frott għall-Iskejjel li tipprovdi prodotti tal-frott, tal-ħaxix u tal-banana lill-istudenti fl-istabbilimenti edukattivi jilħaq dawn l-għanijiet. Barra minn hekk, l-Iskema għandha tħeġġeġ lill-konsumaturi ż-żgħar japprezzaw l-frott u l-ħxejjex'Fid-dawl ta' dan, l-għan ġenerali ta' Skema ta' Frott (u ħxejjex) għall-Iskejjel fuq livell Ewropew hu speċifiku sabiex jipprovdi politika u qafas ta' l-iffinanzjar għall-inizjattivi ta' l-Istat Membru mmirati lejn żieda li ttul iż-żmien tal-porzjon ta' frott u ħxejjex fid-dieti tat-tfal, fl-istadju meta jiffurmaw l-abitudnijiet ta' l-ikel. Din għandha tirrapreżenta investiment għall-ġejjieni, billi tgħin biex tevita jew tnaqqas l-ispiża tas-saħħa li tirriżulta minn dieta ħażina. Barra minn hekk, l-impatt pożittiv fuq il-konsum jista' jikkontribwixxi sabiex jintlaħqu l-għanijiet tal-PAK.Peress illi l-obeżità għandha t-tendenza tinġemgħa qalb gruppi soċjali żvantaġġati, l-Iskema ta' Frott għall-Iskejjel għandu jkollha impatt pożittiv ukoll, fit-tnaqqis ta' l-inugwaljanzi tas-saħħa.L-importanza tal-kosum tal-frott u l-ħxejjex bħala parti mid-dieta b'saħħitha hi enfasizzata fil-White Paper tal-Kummissjoni "Strateġija għall-Ewropa dwar kwistjonijiet ta' saħħa marbuta man-Nutriment, il-Piż Żejjed u l-Obeżità" li tenfasizza fuq il-bżonn ta' azzjoni koerenti fuq livell Ewropew u li tiġbed l-attenzjoni dwar ir-rwol li jista' jkollha l-PAK fit-tfassil ta' dieta Ewropea, speċjalment li tikkumbatti l-obeżità u l-piż żejjed. Tiddikjara li "Skema tal-Frott fl-Iskejjel għandha tkun pass fid-direzzjoni ġusta". F'dan il-kuntest, l-Artikolu 152(1) tat-Trattat jesiġi li “Livell għoli ta’ ħarsien tas-saħħa umana għandu jkun assigurat fid-definizzjoni u l-implimentazzjoni ta’ l-istrateġiji u l-attivitajiet kollha Komunitarji."Meta approva r-riforma ta’ l-OKS tal-Frott u l-Ħxejjex, il-Kunsill iddikjara li ġej: " Fid-dawl taż-żieda drammatika fl-obeżità fost it-tfal ta' l-iskola, li kienet enfasizzata fil-White Paper li l-Kummissjoni ħarġet dan l-aħħar (...) il-Kunsill jistieden lill-Kummissjoni tressaq proposta għal skema ta' frott għall-iskejjel mill-iktar fis possibbli abbażi ta' valutazzjoni ta' l-impatt tal-benefiċċji, prattikabbiltà u spejjeż amministrattivi involuti ".Fir-rapport tiegħu dwar l-abbozz tal-baġit ġenerali għas-sena finanzjarja 2008, il-Parlament Ewropew "jerġa' jisħaq dwar l-impenn sħiħ tiegħu għall-allokazjoni ta' fondi mill-baġit, kif xieraq, għal frott u ħxejjex fl-iskejjel... jesprimi l-istagħġib tiegħu li l-Kunsill ma implimentax l-impenji tiegħu... billi joħloq linja ġdida u riżerva fil-baġit; sakemm tiġi stabbilita bażi legali; isejjaħ lill-Kummissjoni biex tressaq proposta leġiżlattiva... kif stabbilit fil-konklużjonijiet tal-Kunsill ta’ l-Agrikoltura f' Ġunju 2007".Skond l-impenn li sar biex jittejjeb ir-regolament, il-Kummissjoni evalwat l-impatt ta' erba' għażliet possibbli għal Skema ta' Frott għall-Iskejjel: "Status quo" li ma jinkludi l-ebda azzjoni addizzjonali mill-Komunità, "Netwerking" li jinkludi skambji ta' esperjenza u ħila, u azzjonijiet ta' informazzjoni u komunikazzjoni; "Inizjattivi t'Appoġġ" li jinkludu inizjattivi għall-promozzjoni tal-konsum ta' frott u ħxejjex fl-iskejjel bi provvista tal-prodotti tiġi eskluża mill-iffinanzjar ta' l-UE; "Inizjattivi ta' Impetu" jistabbilixxu qafas waħdieni, flessibbli ta' l-UE għall-prodotti lill-istudenti, monitoraġġ u evalwazzjoni u wkoll azzjonijiet komplimentari. Il-Valutazzjoni ta' l-Impatt ikkonkludiet li l-"Inizjattivi ta’ Impetu" (għażla 4) tidher li hi l-aktar adattata biex jinkisbu l-għanijiet fil-mira.F'dan il-kuntest il-Kummissjoni tipproponi li titwaqqaf Skema ta' Frott għall-Iskejjel li, għall-effettività massima, tiġbor flimkien it-tliet għażliet f'pakkett t'appoġġ reċiproku. Tinkludi dawn l-elementi:-  tqassim b'xejn ta' frott u ħxejjex fl-iskejjel (bħala parti mill-għażla "inizjattivi ta’ impetu"). L-għajnuna tal-Komunità għandha tingħata sabiex tikkofinanzja l-provvista ta' frott u ħxejjex għal studenti tal-grupp elementari ta' l-età bejn 6-10 snin fi stabbilimenti edukattivi (skejjel), il-loġistika u monitoraġġ u evalwazzjoni relatati. Għal dan l-iskop, hu propost li tingħata allokazzjoni baġitarja ta' EUR 90 miljun taħt it-Titolu I tar-Regolament tal-Kunsill (KE) Nru 1234/2007. Għandha tippermetti estensjoni ta' l-Iskema ta' Frott għall-Iskejjel (SFS) eżistenti f'xi Stati Membri, u l-istabbiliment ta' programmi fl-Istati Membri (SM) li ma għandhomx dawn il-programmi, spiss minħabba mezzi baġitarji limitati.Ir-rata ta' kofinanzjament tal-Komunità tkun f'livell ta' 50% u 75% fir-reġjuni ta’ konverġenza;-  miżuri ta’ akkumpanjament. L-Istati Membri għandhom l-obbligu, fuq livell nazzjonali jew reġjonali, li jiżviluppaw strateġija f' konsultazzjoni ma' l-awtoritajiet tas-saħħa pubblika u edukattivi, l-industrija u l-partijiet interessati. L-istrateġija għandha tistabbilixxi l-aqwa mod kif l-Iskema ta' Frott għall-Iskejjel tista' tkun implimentata u integrata fil-kurrikulu ta' l-iskejjel. Bħala parti mill-implimentazzjoni se jkun hemm l-obbligu li jiġi enfasizzat l-involviment ta' l-UE. Il-miżuri ta’ akkumpanjament għandhom ikunu primarjament finanzjati fuq livell nazzjonali;-  attivitajiet ta' netwerking , li jimmotivaw l-iskambju ta' informazzjoni u tagħrif fost il-figuri ewlenin ta' l-SFS u li jistimulaw l-għarfien pubbliku (kif ippreżentat fl-għażla 2 "netwerking"). Din l-allokazzjoni għandha tammonta għal EUR 1.3 miljun;-  promozzjoni ta' prodotti agrikoli, li tista' tkun appoġġjata fil-qafas tal-promozzjoni ta' l-UE ta' prodotti agrikoli (kif ippreżentat fl-għażla 3 "inizjattivi appoġġjati"). Partikolarment, l-Istati Membri jistgħu jużaw dan il-qafas biex iwettqu l-azzjonijiet komplimentari meħtieġa, maħsuba sabiex jitqajjem għarfien dwar l-effetti pożittivi tal-konsum tal-frott u l-ħxejjex. Ir-riforma riċenti tal-frott u l-ħxejjex żiedet il-baġit indikattiv għall-promozzjoni ta' dawn il-prodotti b' EUR 6 miljun;-  il-monitoraġġ u l-evalwazzjoni. Bl-iskop li tiġi stabbilita dejta soda għal iktar riċerka dwar l-effikaċja ta' l-Iskema ta' Frott għall-Iskejjel fil-varjanti differenti tagħha u għall-iskambju ta' l-"aqwa prassi", il-monitoraġġ u l-evalwazzjoni għandhom jiffurmaw parti integrali ta' skema ta' l-UE.L-iskemi kollha għandhom jinkludu konsegwentament it-tliet elementi:-  it-tqassim b'xejn tal-frott (u/jew ħaxix) fi stabbilimenti edukattivi (skejjel),-  sensiela ta' miżuri ta’ akkumpanjament,-  il-monitoraġġ u l-evalwazzjoni.Il-proposta hi akkumpanjata minn Valutazzjoni ta' Impatt, abozzata mill-Grupp ta' bejn is-Servizzi biex tiżgura l-kompatibbilità bejn il-politiki relevanti tal-Komunità.2008/xxxx (CNS)Proposta għalREGOLAMENT TAL-KUNSILLli jemenda r-Regolamenti tal-Kunsill (KE) Nru 1290/2005 dwar l-iffinanzjar tal-politika agrikola komuni u (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) biex tiġi stabbilita Skema ta' Frott għall-iskejjelIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 36 u 37 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew[1],Billi:(1) Ir-Regolament tal-Kunsill (KE) Nru 1182/2007[2], li jistabbilixxi regoli speċifiċi rigward is-settur tal-frott u l-ħxejjex, ta lok għal riforma wiesgħa tas-settur tal-frott u l-ħxejjex sabiex jippromwovi l-kompettività u l-orjentazzjoni tas-settur u jqarrbu iktar lejn il-bqija tal-Politika Agrikola Komuni (PAK) riformata. Wieħed mill-għanijiet ewlenin tar-reġim riformat hu li titreġġa' lura xejra tal-konsum li qed jonqos tal-frott u l-ħxejjex.(2) L-għanijiet tal-PAK preskritti fl-Artikolu 33 tat-Trattat jinkludu l-istabilizzazzjoni tas-swieq, l-assigurazzjoni tad-disponibbilità tal-provvisti u l-iżgurar li l-provvisti jilħqu lill-konsumaturi bi prezzijiet raġonevoli. Il-forniment ta' l-għajnuna tal-Komunità fil-kuntest ta’ Skema tal-Frott għall-Iskejjel li tipprovdi prodotti tal-frott, tal-ħaxix u tal-banana lill-istudenti fl-istabbilimenti edukattivi jilħaq dawn l-għanijiet. Barra minn hekk, l-Iskema għandha ġġiegħel konsumaturi żgħar japprezzaw il-frott u l-ħxejjex u għalhekk għandha żżid il-konsum għall-ġejjieni permezz tad-dħul mill-promozzjoni fl-agrikoltura, huwa wieħed mill-għanijiet tal-PAK ukoll. Mhux biss, skond l-Artikolu 35(b) tat-Trattat, jista’ jsir provvediment għal azzjonjiet konġunti fil-qafas tal-politika agrikola komuni, bħal per eżempju Skema ta' Frott għall-Iskejjel, sabiex tippromwovi l-konsum ta' ċerti prodotti.(3) Barra dan, l-Artikolu 152(1) tat-Trattat jesiġi li “Livell għoli ta’ ħarsien tas-saħħa umana għandu jkun assigurat fid-definizzjoni u l-implimentazzjoni ta’ l-istrateġiji u l-attivitajiet kollha Komunitarji.” Il-benefiċċji għas-saħħa ċari ta' l-Iskema ta' Frott għall-Iskejjel huma aspetti li għandhom jiġu integrati fl-implimentazzjoni tal-PAK.(4) F' dan il-kuntest, l-importanza tal-kosum tal-frott u l-ħxejjex bħala parti mid-dieta b'saħħitha hi enfasizzata fil-White Paper tal-Kummissjoni "Strateġija għall-Ewropa dwar kwistjonijiet ta' saħħa marbuta man-Nutriment, il-Piż Żejjed u l-Obeżità" li tenfasizza fuq il-bżonn ta' azzjoni koerenti fuq livell Ewropew u li tiġbed l-attenzjoni dwar ir-rwol li jista' jilgħab il-PAK fit-tfassil ta' dieta Ewropea, speċjalment li tikkumbatti l-obeżità u l-piż żejjed. Tistqarr li "Skema tal-Frott fl-Iskejjel għandha tkun pass fid-direzzjoni ġusta".(5) Meta ġie addottat ir-Regolament (KE) Nru 1182/2007, il-Kunsill iddikjara kif ġej: "Fid-dawl taż-żieda drammatika fl-obeżità fost it-tfal ta' l-iskola, li kienet enfasizzata fil-White Paper li l-Kummissjoni ħarġet dan l-aħħar (...) il-Kunsill jistieden lill-Kummissjoni tressaq proposta għal skema ta' frott għall-iskejjel mill-iktar fis possibbli abbażi ta' valutazzjoni ta' l-impatt tal-benefiċċji, prattikabbiltà u spejjeż amministrattivi involuti."(6) Għalhekk jeħtieġ li jsir provvediment għal għajnuna tal-Komunità biex tikkofinanzja l-provvista lill-istudenti fi stabbilimenti edukattivi ta' ċerti prodotti għas-saħħa tas-setturi tal-frott u l-ħxejjex, frott u ħaxix ipproċessat u tal-banana u wkoll għal ċerti spejjeż relatati mal-loġistika, tqassim, tagħmir, komunikazzjoni, monitoraġġ u evalwazzjoni. Il-Kummissjoni għandha tistabbilixxi l-kundizzjonijiet ta' l-Iskema.(7) Sabiex jiżguraw implimentazzjoni ordnata ta' l-Iskema ta' Frott għall-iskejjel, l-Istati Membri, fuq livell nazzjonali jew reġjonali, li jixtiequ jagħmlu użu minnha għandhom iħejju strateġija minn qabel. Għandhom jipprovdu wkoll azzjonijiet komplimentari rekwiżiti biex jagħmlu l-iskema effettiva.(8) Sabiex l-impatt globali ta' azzjonijiet nazzjonali simili ma jkunux limitati, l-Istati Membri għandhom ukoll jitħallew jagħtu għajnuna addizzjonali għall-provvista tal-prodotti u l-ispejjeż relatati u l-miżuri ta’ akkumpanjament u l-Iskema ta' Frott għall-Iskejjel fil-Komunità għandha tkun bla preġudizzju lil kwalunkwe skema nazzjonali separata ta' frott għall-iskejjel separata li tirrispetta l-liġi tal-Komunità. Madankollu, sabiex ikun żgurat effett prattiku ta’ l-Iskema tal-Komunità, ma għandhiex tissostitwixxi l-iffinanzjar preżenti għall-Iskema ta' Frott għall-Iskejjel nazzjonali eżistenti jew skemi oħra ta' tqassim fl-iskejjel li jinkludu l-frott.(9) Sabiex tiġi żgurata amministrazzjoni baġitarja soda, għandhon jiġu provduti limiti fissi ta' għajnuna tal-Komunità u rati massimi ta' kofinanzjament u l-kontribuzzjoni finanzjarja tal-Komunità għall-iskema għandha tiżdied mal-lista ta' azzjonijiet eliġibbli għall-iffinanzjar ta' l-EAGF stabbiliti fl-Artikolu 3(1) tar-Regolament tal-Kunsill (KE) Nru 1290/2005 tal-21 ta' Ġunju 2005 dwar l-iffinanzjar tal-politika agrikola komuni[3].(10) Sabiex tippermetti żmien għall-implimentazzjoni bla xkiel ta' l-Iskema, din għandha tapplika mis-sena skolastika 2009/10. Għandu jintbagħat rapport dwarha wara tliet snin.(11) Sabiex tagħmel l-iskema aktar effiċjenti, il-Komunità għandha tkun kapaċi tiffinanzja l-azzjonijiet ta' informazzjoni, monitoraġġ u evalwazzjoni, u ta' netwerking relatati ma' l-Iskema ta' Frott għall-Iskejjel u l-għanijiet tagħha, mingħajr preġudizzju għas-setgħat tagħha li tikkofinanzja, fil-qafas tar-Regolament tal-Kunsill (KE) Nru 3/2008 tas-17 ta' Diċembru 2007 dwar azzjonijiet ta' tixrid ta' informazzjoni u promozzjoni għall-prodotti agrikoli fis-suq intern u fil-pajjiżi terzi[4]miżuri neċessarji ta’ akkumpanjament biex jitrawwem għarfien dwar l-effetti pożittivi għas-saħħa mill-konsum ta' frott u ħxejjex.(12) Id-dispożizzjonijiiet tar-Regolament (KE) Nru 1182/2007 huma integrati fir-Regolament (KE) Nru 1234/2007[5] b'effett mill-1 ta' Lulju 2008 permezz tar-Regolament (KE) Nru 361/2008[6].(13) Ir-Regolamenti (KE) Nru 1290/2005 u (KE) Nru 1234/2007 għandhom għalhekk jiġu emendati kif meħtieġ,ADOTTA DAN IR-REGOLAMENT:Artikolu 1 Emendi tar-Regolament (KE) Nru 1290/2005Fl-Artikolu 3(1) tar-Regolament (KE) Nru 1290/2005, żdied il-punt (f) kif ġej:"(f) il-kontribuzzjoni finanzjarja tal-Komunità għall-Iskema ta' Frott għall-Iskejjel kif imsemmi fl-Artikolu 103ga(1) tar-Regolament tal-Kunsill (KE) Nru 1234/2007(*).(*) ĠU L 299,16.11.2007, p. 1.Artikolu 2 Emenda tar-Regolament (KE) Nru 1234/2007Ir-Regolament (KE) Nru 1234/2007 hu emendat kif ġej:(1) Is-Sezzjoni IVa li ġejja tal-Kapitolu IV tat-Titlu I tal-Parti II hi emendata kif ġej:(a) Is-Subsezzjoni IIa tiddaħħal wara l-Artikolu 103g.Subsezzjoni II a L-ISKEMA TA' FROTT GħALL-ISKEJJELARTIKOLU 103GA Għajnuna għall-provvista tal-prodotti tal-frott u ħxejjex u banana lill-istudenti1. Skond kundizzjonijiet li għad iridu jiġu determinati mill-Kummissjoni, mis-sena skolastika 2009/10, għandha tingħata għajnuna mill-Komunijtà għall-provvisti lill-istudenti fl-istabbilimenti edukattivi ta' ċerti prodotti mis-setturi tal-frott u ħxejjex u tal-banana li għad iridu jiġu determinati mill-Kummissjoni u jistgħu jingħataw ukoll għal ċerti spejjeż relatati mal-loġistika, tqassim, tagħmir, komunikazzjoni, monitoraġġ u evalwazzjoni.2. L-Istati Membri, fuq livell nazzjonali jew reġjonali, li jixtiequ jipparteċipaw fl-iskema għandhom iħejju strateġija minn qabel għall-implimentazzjoni tagħha. Għandhom jipprovdu wkoll azzjonijiet komplimentari neċessarji biex jagħmlu l-iskema effettiva.3. L-għajnuna tal-Komunità kif imsemmi fil-paragrafu 1 m'għandhiex(a) taqbeż EUR 90 miljun kull sena skolastika,(b) taqbeż il-50% ta' l-ispejjeż tal-provvista u ta' l-ispejjeż relatati kif imsemmi fil-paragrafu 1, jew 75% ta' dawn l-ispejjeż fir-reġjuni eliġibbli skond l-Għan ta' Konverġenza.(c) tkopri spejjeż oħra apparti l-ispejjeż tal-provvista kif imsemmi fil-paragrafu 1, u(d) tintuża biex tissostitwixxi l-iffinanzjar preżenti għal kwalunkwe skema ta' frott għall-iskejjel nazzjonali eżistenzjali jew skemi oħra ta' tqassim fl-iskejjel li jinkludu l-frott.L-Għan ta' Konverġenza għandu jfisser l-għan ta' l-azzjoni għall-Istati Membri u reġjuni l-inqas żviluppati skond il-leġiżlazzjoni tal-Komunità li tirregola l-Fond ta' l-Iżvilupp Reġjonali Ewropew, il-Fond Soċjali Ewropew u l-Fond ta' Koeżjoni għall-perjodu mill-1 ta' Jannar 2013.4. L-Istati Membri jistgħu, apparti mill-għajnuna tal-Komunità, jagħtu għajnuna nazzjonali għall-provvista tal-prodotti u l-ispejjeż relatati kif imsemmi fil-paragrafu 1. Jistgħu jagħtu wkoll għajnuna nazzjonali għall-iffinanzjar ta' azzjonijiet komplimentari kif imsemmi fil-paragrafu 2.5. L-iskema ta' frott għall-iskejjel tal-Komunità għandha tkun bla preġudizzju għal kwalunkwe skema ta' frott għall-iskejjel nazzjonali eżistenti li jirrispettaw il-liġi tal-Komunità.6. Il-Komunità tista' tiffinanzja wkoll, skond l-Artikolu 5 tar-Regolament (KE) Nru 1290/2005, azzjonijiet ta' informazzjoni, monitoraġġ u evalwazzjoni relatati ma' l-Iskema tal-Frott fl-Iskejjel, li jinkludu t-trawwim ta' l-għarfien pubbliku dwarha, u azzjonijiet ta' netwerking relatati.(b) l-intestatura li ġejja tiddaħħal qabel l-Artikolu 103h"Subsezzjoni IIIDispożizzjonijiet ta' proċedura(ċ) FL-ARTIKOLU 103H, żDIED IL-PUNT LI ġEJ."(f) dispożizzjonijiet dwar l-Iskema tal-Frott għall-Iskejjel kif imsemmi fl-Artikolu 103ga, li jinkludu lista ta' prodotti konċernati, l-allokazzjoni ta' l-għajnuna bejn l-Istati Membri, amministrazzjoni finanzjarja u baġitarja, u l-ispejjeż relatati, strateġiji nazzjonali, azzjonijiet komplimentari u azzjonijiet ta' informazzjoni, monitoraġġ u evalwazzjoni u netwerking.(2) Fit-tieni paragrafu ta' l-Artikolu 180, "103ga" jiddaħħal wara "103e".(3) Fl-Artikolu 184, jiddaħħal il-punt 6 li ġej:"6) qabel il-31 ta' Awissu 2012 lill-Parlament Ewropew u l-Kunsill dwar l-applikazzjoni ta' l-Iskema ta' Frott għall-Iskejjel preskritta fl-Artikolu 103ga, akkumpanjat, jekk meħtieġ, bi proposti xierqa. Ir-rapport għandu partikularment jindirizza il-kwistjonijiet ta' vastità li biha l-iskema ppromwoviet l-istabbiliment ta' skema ta' frott għall-iskejjel li jiffunzjonaw tajjeb fl-istati Membri u l-impatt ta' l-Iskema fuq it-titjib ta' l-abitudnijiet ta' l-ikel tat-tfal".Artikolu 3 Id-Dħul fis-seħħDan ir-Regolament għandu jidħol fis-seħħ fis-seba' jum wara l-publikazzjoni tiegħu fil- Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentDIKJARAZZJONI FINANZJARJA |1. | INTESTATURA TAL-BAĠIT 05 02 08 12 (linja li għandha tinħoloq) 05 08 09 | APPROPRJAZZJONIJIET – p.m. (2008) 2 Miljun € (PDB 2009) |2. | TITLU Ir-Regolament tal-Kunsill li jemenda r-Regolamenti (KE) Nru 1290/2005 dwar l-iffinanzjar tal-politika agrikola komuni u (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Regolament Waħdieni ta' l-OKS) biex tiġi stabbilita Skema ta' Frott għall-Iskejjel |3. | BAŻI LEGALI L-Artikoli 36 u 37 tat-Trattat |4. | MIRI Jiġu provduti prodotti tal-frott, ħxejjex u banana lill-istudenti fl-istabbilimenti edukattivi, li b'hekk jiżdid il-konsum għall-ġejjieni u jgħin is-swieq jistabilizzaw. |5. | IMPLIKAZZJONIJIET FINANZJARJI | PERJODU TA' 12-IL XAHAR (EUR miljun) | IS-SENA FINANZJARJA ATTWALI 2008 (EUR miljun) | IS-SENA FINANZJARJA LI JMISS 2009 (EUR miljun) |5.0 | NEFQA – IMĦALLSA MILL-BAĠIT TAL-KE (RIFUŻJONIJIET/INTERVENTI) – AWTORITAJIET NAZZJONALI – OĦRAJN | +91,3 | – | – |5.1 | DĦUL – RIŻORSI TAL-KE STESS (DĦUL MILL-ĠBIR TAT-TAXXI / DAZJI DOGONALI) – NAZZJONALI | – | – | – |2010 | 2011 | 2012 | 2013 |5.0.1 | NEFQA STMATA | +91,3 | +91,3 | +91,3 | +90,3 |5.1.1 | DĦUL STMAT | – | – | – | – |5.2 | METODU TA' KALKOLU – |6.0 | JISTA' L-PROĠETT JIĠI FINANZJAT MILL-APPROPRJAZZJONIJIET IMDAĦĦLA FIL-KAPITOLU RELEVANTI TAL-BAĠIT PREŻENTI? | IVA LE |6.1 | JISTA' L-PROĠETT JIĠI FINANZJAT BI TRASFERIMENT BEJN IL-KAPITOLI TAL-BAĠIT PREŻENTI? | IVA LE |6.2 | HEMM BŻONN TA' BAĠIT SUPPLIMENTARI? | IVA LE |6.3 | SE JKUN HEMM BŻONN LI JIDĦLU APPROPRJAZZJONIJIET FIL-BAĠITS TAL-ĠEJJIENI? | IVA LE |OSSERVAZZJONIJIET 1) Provvista ta' prodotti €90 Mijun 2) Netwerking 2010 – 2011 – 2012 = € 1 Miljun + konferenza annwali (kull sena) = € 0,3 Miljun |[1] ĠU C …, …, p. ….[2] ĠU L 273, 17.10.2007, p. 1.[3] ĠU L 209, 11.8.2005, p. 1. Ir-Regolament kif emendat l-aħħar bir-Regolament (KE) Nru 1437/2007 (ĠU L 322, 7.12.2007, p. 1).[4] ĠU L 3, 5.1.2008, p. 1.[5] ĠU L 299, 16.11.2007, p. 1. Regolament kif emendat l-aħħar bir-Regolament (KE) Nru .../2008 (ĠU L ...,...2008, p. ...).[6] ĠU L 121, 7.5.2008, p. 1.